बहुरंग: गया श्राद्ध\nगया जी तीर्थ है। हिन्दू धर्मावलंबियों का विश्वास है कि पिंडदान करने से उनके पितरों को स्वर्गलोक में स्थान मिलेगा। मेरे अनेक मित्र मुझसे जानकारियाँ माँगते रहते हैं।\nमुझे भी यहाँ रहते हुए 20 साल से ऊपर हो गए। चूँकि मैं संस्कृत-पालि का छात्र हूँ और समाज, संस्कृति, साधना जैसे विषयों में रुचि रखता हूँ। अतः मित्रों की अपेक्षा सहज है। अलग-अलग लोगों के प्रश्न अलग, जिज्ञासाएं अलग, तो मैं ने सेाचा कि इंटरनेट के जमाने में क्यांे न इन्हंे एक ब्लॉग बनाकर डाल दूँ। मित्रों के एवं उनके मित्रों के भी काम आएगा।\nगया को लोग आदरपूर्वक गयाजी कहते हैं। यहाँ पिंडदान करने के लिए आने के पूर्व न केवल गया के बारे में बल्कि आपको अपने देश, कुल, धर्म, तीर्थ एवं मृत्यु के बाद की अवस्था के बारे में भी आरम्भिक एवं मौलिक जानकारियाँ होनी चाहिए तभी तो समझ सकेंगे कि गया-पिण्डदान से जुड़ी बातों का मतलब क्या है; जैसे -\n1. पितर एवं देवता\n2. मरणोत्तर जीवन की अवधारणा एवं श्राद्ध\n3. स्वर्ग और मुक्ति, तथा उनका अंतर\n4. कीकट क्षेत्र एवं गयाजी तीर्थ की स्थिति/भूगोल\n5. गया-तीर्थ की धार्मिक-सामाजिक संरचना\n6. पितृ-पार्वण श्राद्ध की मूल सामग्री\n7. तीर्थवृत्ति-सुधार आंदोलन एवं विविध संगठन\n8. आधुनिक समाज की समस्याएँ एवं उनका समाधान करने के सूत्र\nअंतिम निर्णय तो आपका ही होगा।\nगया श्राद्ध संबंधी जानकारी के पहले कुछ मोटी बातें\nसंस्कार की समझ -\nश्राद्ध एक संस्कार है। संस्कार नैमित्तिक कर्म हैं जो जन्म, मृत्यु आदि घटनाओं पर आधारित होते हैं। संस्कार की आज समझ समाप्त हो गई है। लोग लोकलज्जा निवारण हेतु येन केन प्रकारेण संस्कार पूरा करते हैं। चूँकि वास्तविक या केवल लोकलज्जा निवारण हेतु किये गये, दोनों प्रकार के संस्कार में कुछ न कुछ संस्कार तो मन में पड़ता ही है अतः स्थिति स्पष्ट करते हुए सभी संस्कार के दो प्रकार हो सकते हैं - सर्वांगीण और निर्वाहनात्मक अर्थात् केवल लोकलज्जा निवारण हेतु ।\nवास्तविक/ सर्वांगीण - सर्वांगीण संस्कार वह है, जिसमें संस्कार की पूरी प्रक्रिया संपन्न की जाय और यह निश्चित किया जाय कि जिस उद्देश्य से जो संस्कार किया जा रहा है, वह ठीक से पूरा हो जाए।\nइस प्रकार के संस्कार के अनुष्ठान की पूरी प्रक्रिया का पुनः निर्धारण आवश्यक है क्योंकि आज की जितनी संस्कार पद्धतियाँ चलन में हैं, उनमें संस्कार की ठीक समझ नहीं है और वे सभी निर्वाह तक सीमित हो गई हैं। जो लोग ठीक से संस्कार करना-कराना चाहते हैं, उनके लिए इस प्रकार की विधियाँ अनुकूल होंगी। धीरे- धीरे अन्य लोग भी संस्कार के महत्व को समझकर विधिवत संस्कार आदि अन्य अनुष्ठानों की ओर प्रवृत्त होंगे। अनेक लोग जानकारी एवं समझ के अभाव में सामर्थ्य एवं श्रद्धा होने पर भी सही संस्कार नहीं करा पाते हैं।\nनिर्वाहनात्मक - बहुत सारे गरीब, मजबूर, परदेशी आदि लोगों के पास न समय होता है, न सामर्थ्य, और न इस बात की चिंता रहती है कि मन, वाणी और शरीर पर कोई संस्कार निर्मित हो रहा है या नहीं ?। उनके संस्कार केवल श्रद्धामूलक है या सामाजिक मजबूरी। ऐसे लोगों पर विधि पूर्वक अनुष्ठान का दबाव डालना जरूरी नहीं है।\nऐसे लोगों के लिए श्रद्धामूलक संक्षिप्त कर्मकाण्ड का प्रावधान किया जाना चाहिए, जिससे जो भी परिणाम हो शुभ हो। उनके चित्त में जटिलता, ग्लानि, कपट, ऋण आदि का बोझ उत्पन्न न हो, न ही समाज में संस्कारों के बारे में भ्रातियाँ उत्पन्न हों।\nआज कल एक नई बहस शुरू हुई है कि आनलाइन पिंडदान होना चाहिये या नहीं। कोई व्यक्ति खर्च वहन कर ले और उसके लिये कोई देसरा पिंडदान कर दे।\nइस अंतर को भी समझना जरूरी है। कुछ कामों में मनुष्य की अकेली भूमिका पर्याप्त है, जैसे - शौच, स्नान आदि किंतु उबटन लगाने में तो दूसरे की भूमिका सक्रिय हो जाती है। संकल्प ब्यक्ति स्वयं करता है परंतु उस पर जल या अक्षत का अभिषेक तो दूसरा ही कर सकता है। इसलिए यजमान, पुरोहित तथा अन्य, जैसे- नाई आदि पवनियाँ समाज के लोग, कुल, समाज किसी की भी भूमिका को केवल पुरोहित निभाएँ यह सर्वथा अनुचित है। हिन्दी में यदि विस्तार से इन बातों को समझा दिया जाय तो स्वतः स्पष्ट हो जाएगा कि कहाँ किस रूप में किसकी अनिवार्यता है। जो भी ब्यक्ति उन मंत्रों का उच्चारण ही नहीं कर पाता हो वस्तुतः उसे पुरोहित/आचार्य होने का कोई हक नहीं है।\nप्रतिनिधि पूजा-पाठ या अनुष्ठान -\nमजदूरी लेकर या देकर पूजा-पाठ या अनुष्ठान के विषय में भारी भ्रांति फैलाई गई है। कथावाचन के लिए जरूरी है कि कोई श्रवण करने वाला हो। यहाँ वक्ता एवं श्रोता का रिश्ता साफ है। पाठ या जप करनेवाले किसी ब्राह्मण की मदद करना भी सीधी-सीधी समझ में आ सकती है किंतु अगर किसी भी ब्राह्ममण या ब्राह्मणेतर के बदले में किसी अन्य ब्राह्ममण के द्वारा जप, पाठ या होम किया जाना सर्वदा फलदायक नहीं हो सकता और ऐसा करना मूल प्रक्रिया के विरूद्ध है। भाव के स्तर पर मिलने वाला लाभ केवल सांयोगिक होता है।\nइस प्रक्रिया से धर्म के प्रति अनास्था फैलती है और अंततः सभी को हानि होती है। अतः ब्राह्मणों को कभी भी प्रतिनिधि पूजा का भार नहीं लेना चाहिए। यह तो भृत्य या दासकर्म के समान है। जजमानों को भी समझना चाहिये कि माता-पिता, गुरु, आचार्य या पुत्र, पत्नी आदि की स्वतः सेवा एवं संरक्षण धर्म है न कि नौकरों के द्वारा रिश्तों का निर्वाह कराना।\nअगर लौकिक संस्कृत के बाद हिन्दी भाषा में पूजा-पाठ अनुष्ठान की विधियों का प्रकाशन पंडितों तथा धर्म शास्त्रियों की सभा द्वारा कराया गया होता और ब्राह्मण यजमान को ठगने की मानसिकता से ऊपर उठते तो यह संकट नहीं होता।\nगया श्राद्ध की अनिवार्यता\nदेवताओं को भी सारे सुख उपलब्ध नहीं हैं। उन्हें भी सीमाओं का पालन करना पड़ता है। उन्हें भय सताता है कि देवत्व का क्षय न हो जाय और ईष्या भी तंग करती है क्योंकि बड़े-छोटे, स्वामी-दास का भाव वहाँ भी है। आधुनिक दृष्टि से सोंचे तो बहुत सारे लोग ऐसे हैं जो इन्द्र का भी नौकर बनने की जगह मृत्युलोक में स्वतंत्र रहना या दुकानदारी करना पसंद करेंगे।\nस्वर्ग के सदृश अवस्थाओं की भी मान्यता है, जैसे गोलोक, विष्णुलोक, शिवलोक आदि। ऐसे में ईमानदार धर्मशास्त्री को किसी एक परंपरा के पक्ष में नहीं पड़ना चाहिए। चाहे तो कोई अपने पिता को स्वर्गलोक, विष्णुलोक या गोलोक में स्थापित करने का अनुष्ठान करे या न करे। गया का पिंडदान त्रिणुणातीत ब्रहमैक्य की भावना वाले भक्ति का अनुष्ठान नहीं है। तादात्म्य केवल शैव परंपरा में है या निर्गुण ब्रहम की उपासना में। विष्णुलोक में तो पार्षद होने तक की ही अधिकतम सुविधा है। हां, व्यूह की एकता, सख्य भाव एवं गोलोक की मानसिकता अलग है।\nअतः धर्मशास्त्र में मोक्ष के स्वरूप के वर्णन के साथ उसके अनुष्ठान का वर्णन होना चाहिए। पुराण, उपपुराण या अनुष्ठान पद्वतियाँ किसी एक परंपरा से नियत्रिंत होती हैं और इस तरह वर्णन करती हैं मानों दूसरा है ही नहीं। धर्मशास्त्र चूँकि विविधतापूर्ण समाज के लिये होता है अतः उसे किसी एक का पक्ष नहीं लेना चाहिए।\nपंच कोश परिचय\nपंचकोश परिचय के बिना सच पूछिए तो सनातन धर्मीय जीवन शैली संभव ही नहीं है। बौद्ध एवं जैन पद्धति से जीने के लिए भी नामांतर से ही सही कुछ न कुछ सीखना जरूरी है।\nपंच कोश का यहाँ तात्पर्य है - अन्नमय, प्राणमय, मनोमय, विज्ञानमय एवं आनंदमय कोश की अपने व्यक्तित्व में पहचान एवं उसकी कार्यप्रणाली की समझ तथा उसके अनुसार जीवन में सफल होना। यह व्यावहारिक ज्ञान किसी सिद्ध-संत के लिए उपयोगी हो, ऐसी बात नहीं है। यह तो सभी गृहस्थों के दैनिक जीवन के लिए उपयोगी है।\nउत्तर भारत में इसे अनिवार्य माना गया। कम से कम तीन कोश अन्नमय, प्राणमय एवं मनोमय की कार्य प्रणाली जो नहीं समझे, उसे विवाह का अधिकार ही नहीं है। वह भला श्राद्ध क्या करेगा? यहां तक समाज के द्वारा निर्धारित अनिवार्य एवं व्यावहारिक/प्रायोगिक शिक्षा थी, जो औरत-मर्द दोनों के लिए जरूरी थी। इसलियेे इसके प्रशिक्षण की जिम्मेवारी मुख्यतः औरतों को दी गयी थी। सभी मर्द भी उनके नेतृत्व में खुलकर ही क्या बढ़-चढ़ कर इस प्रक्रिया में सीखने-सिखाने में भाग लेते थे। आज भी प्रशिक्षण देने वाले अनुष्ठानों की खाना पूर्ति तो होती है पर वास्तविक शिक्षा जरा सी गलती से चूक जा रही है।\nइन अनुष्ठान को सवर्णों में जनेऊ एवं विवाह दोनों समय एवं असवर्णांे में केवल विवाह के समय अवश्य किया जाता है। यह है, हल्दी एवं बार-बार चुमावन का अनुष्ठान। तांत्रिक दृष्टि से चुमावन संपूर्णता देने वाला अक्षताभिषेक है, जो सभी अभिषेकों का अंत एवं श्रेष्ठतम माना जाता है। समाज में यह सर्वमान्य गैर ब्रांडेड अर्थात संप्रदाय के प्रभाव से मुक्त रूप से स्वीकृत है। इसलिये संस्कृत के मूर्ख पंडित एवं कर्मकांडी प्रायोगिक ज्ञान के अभाव के कारण इस अनुष्ठान से चिढते हैं।\nइस अनुष्ठान के पूरा होते ही वर या वधू या वटुक जो भी हो योग साधना में वर्णित धारणा, प्रत्याहार एवं तंत्र में वर्णित न्यास तथा कवच को समझने एवं उसका वास्तविक अभ्यास की पात्रता अर्जित कर लेता है। सामाजिक स्वीकृति तथा बड़ों के संरक्षण में किये जाने के कारण इसका कोई भी दुष्परिणाम नहीं होता। इसे सीखने की न्यूनतम उम्र9साल है।\nआज तो हर प्रक्रिया का समापन मंदिर में देवता के दर्शन एवं पाठ से पूरा कर लिया जाता है। न्यास, कवच, अर्गला, सभी मंत्रों का केवल शाब्दिक उच्चारण मात्र से क्या होगा? यह तो कक्षा एक नहीं, नर्सरी की पढ़ाई हुई।\nस्नायु तंतुओं की संवेदना, संरचना को महसूस करना, मन में पड़ने वाले प्रभाव को स्वीकार करना, फिर तटस्थ होना, फिर उसे नियंत्रित करना, असली शिक्षा तो यह है। एकांत, अकेली साधना में जिस अनुभव को प्राप्त करने में कई वर्षों का समय लगता है, उसे परिवार के लोग अपने संरक्षण में मात्र हफ्ते-दस दिन में जबरन सिखा देते थे।\nऐसे अनेक अनुष्ठान हैं, जिन्हंे सामाजिक स्वीकृति है। पूजापाठ तंत्र के नाम पर अंधानुकरण या ठगी से बेहतर है कि पहले समाज में स्वीकृत अनुष्ठानों में जीवन फँूकने का काम किया जाये। विस्तार भय से अब लिखना बंद कर रहा हूँ। शिक्षण-प्रशिक्षण के अभिक्रम या चुनौती के लिए तैयार हूँ। आरंभ में मात्र 10-15 विवाहित जोड़ों की जरूरत है, जो अगली पीढ़ी को सिखा सकें, फिर तो बाबा रामदेव की कपाल भाँति से भी दु्रतगति से यह प्रक्रिया समाज में बढ़ेगी। देहात में आज भी घर-घर में होती ही है। मुश्किल यह है कि देहात के लोग शहर के लोगों की नकल करते हैं, अशिक्षित शिक्षित की और असवर्ण सवर्णों की। इसलिये शिक्षित तथा अभिभावक की उम्रवाले ब्राह्मणों को इस काम के लिये आगे आकर समूह बना कर पारिवारिक एवं संस्थागत स्तर पर प्रशिक्षण देना चाहिए। औरतों में भी शिक्षा के प्रसार के कारण अब उनका भी खुला सहयोग मिलेगा। चंूकि इस प्रशिक्षण में घर की बड़ी-बूढ़ी औरतों का नेतृत्व मान्य होगा अतः स्पष्ट है कि उनकी अभिरुचि अधिक रहेगी। यह तो पहली कड़ी है, आगे भी ऐसी जानकारियां उपलब्ध होती रहेंगी।\nगया श्राद्ध की तिथि एवं मुहूर्त\nगया में पुण्यकर्म के विधान के लिए ज्योतिष संबंधी मान्यताओं में भी अंतर है। यहाँ विवाहादि शुभ कर्मों के लिए भी गुरु का उदित होना जरूरी नहीं है। गया या मगध में यह सर्वत्र नियम है। इतना ही नहीं, जो लोग मगध के बाहर से भी आते हैं वे भी मगध की इस परंपरा की मर्यादा को मानते हैं।\nन त्यक्तव्यं गयाश्राद्धं सिंहस्थे च वृहस्पतौ।\nअधिमासे सिंह-गुरावस्ते च गुरु-शुक्रयोः।\nतीर्थयात्रा न कर्तव्या गयां गोदावरीं विना।\n(वृहस्पति के सिंह राशि पर स्थित होने, अधिक मास, सिंह या गुरु के अस्त होने पर भी या गुरु-शुक्र दोनों के अस्त रहने पर गया एवं गोदावरी के अतिरिक्त तीर्थयात्रा नहीं करनी चाहिए।)\nप्रायः पूछे जानेवाले प्रश्न एवं उत्तर\n1. पिंडदान में कितना समय लगता है ?\nउत्तर- पूरी प्रक्रिया में लगभग 21 दिन, बाकी आपकी शक्ति एवं श्रद्धा तथा समय।\n(विशेष जानकारी के लिए पढ़े ...............)\n2. कितना खर्च खर्च आता है ?\nउत्तर- खर्च की निश्चित सीमा नहीं है। आप अपने लिए क्या सुविधाएं चाहते हैं और किस स्तर के आचार्य से श्राद्ध सम्पन्न कराना चाहते हैं तथा कितने दिनों का, इसी आधार पर खर्च का अनुमान किया जा सकता है।\nदान की कोई सीमा नहीं है। गरीब लोग झंुड में सामूहिक पिंडदान बहुत कम खर्च में कर लेते हैं और अमीर लोग अपने लिए एक अकेला आचार्य भी रखते हैं तो उनका खर्च अधिक होता है। इसका कोई निश्चित मानक नहीं है।\nमध्यम स्तर पर तीन दिनों के श्राद्ध में , जिसमें आचार्य एकल हो,5से 10 हजार तक का खर्च आता है। यह कम या अधिक भी हो सकता है।\n3. रहने की व्यवस्था क्या है ?\nउत्तर- पंडों के घर, सरकारी कैम्प, धर्मशालाएँ, होटल, निजी घरों के कमरे, जो स्थानीय लोग किराये पर देते हैं। भारत सेवाश्रम संघ की समानान्तर व्यवस्था है। कम से कम2महीने पहले बुक करायंे। बोधगया की दूरी 15 किलोमीटर है।\n4. क्या पंडे बहुत परेशान करते हैं ?\nउत्तर- अब पहले वाली बात नहीं है जब हाथ बाँधकर धर्मसंकट में डालते थे। सभी पंडे परेशान नहीं करते। आज कल तो अनेक लोग पहले से ही सब कुछ तय कर लेते हैं। जब गलत पंडे से सम्पर्क हो जाय तब फँस जा सकते हैं। पंडों के बीच जजमान एवं इलाकों का बँटवारा रहता है। दूसरों का जजमान जब कोई पंडा अपने पास ले जाता है तब झगड़ा होता है, जिसमें जजमान भी फँस जाता है।\nअतः सही पंडे की पहचान कर उसके पास जाना चाहिए। इसके लिए पंडों का अपना संगठन गयावाल तीर्थवृत्ति सुधारिणी सभा एवं चौदह सइयाँ कमिटि, पुलिस या भारत सेवाश्रम संघ से सीधा सम्पर्क करना चाहिए।\nआने के पहले ही अपने परिवार के पुराने पंडे की जानकारी प्राप्त कर लें। जानकारी न होने पर सरकारी बेबसाइट या मित्र परिवार आदि से मदद लें। दुनिया बदली, तो पंडे भी बदले। जमींदारी उन्मूलन के बाद पंडों का केवल धार्मिक महत्त्व ही बचा है। जमींदारी, रंगदारी को कानूनी या सामाजिक संरक्षण नहीं है। तीर्थ व्यवस्था में भी अनेक लोग लग गये हैं। प्रशासन, धार्मिक संस्थाएँ, ट्रस्ट चलाने वाले सेठ, होटल मालिक सबकी सालाना आमदनी का एक बड़ा भाग इस धार्मिक अवसर पर प्राप्त आय है। सभी अपना प्रभाव क्षेत्र बढ़ाने में लगे रहते हैं। गयावाल पंडों से डरने की जरूरत नहीं है न ही उनके परम्परागत अधिकारों को चुनौती देने की।\nधामी, श्रोत्रिय और मग तो आसानी से संतुष्ट होने वाले हैं। ये इतने संगठित भी नहीं है कि किसी तीर्थ यात्री से लड़ेंगे न ही इनके अधिकार क्षेत्र की सभी वेदियों पर सभी लोग जाते हैं ?\n5. पंडों की प्रताड़ना से बचाने में क्या आप मदद करेंगे ?\nउत्तर- अवश्य, अगर आप ने स्वयं जान-बूझकर गलत पंडों का चुनाव नहीं किया हो। पंडों का अधिकार क्षेत्र पारंपरिक है। कम या अधिक दक्षिणा-दान के विवाद में मदद हो सकती है, परंपरागत अधिकार के मामले में नहीं।\n6. कौन पिंडदान कर सकता है ?\nउत्तर- वैसे सभी व्यक्ति जो पिंडदान में आस्था रखते हैं और जिनके माता-पिता की मृत्यु हो चुकी हो।\n7. क्या आप पिंडदान करा देंगे ?\nउत्तर- मैं पिंडदान कराने का काम नहीं करता। केवल परामर्श दे सकता हूँ। मेरी समझ के अनुसार श्राद्ध के लिए 30 दिन के समय एवं श्रद्धा की आवश्यकता है। जब मैं इतना समय नहीं निकाल सकता तो श्राद्ध क्या कराऊँगा ?\n8. क्या पिंडदान कराने से प्रेतबाधा से मुक्ति मिलेगी ?\nउत्तर- यह विश्वास का मामला है। बिना पिंडदान भी प्रेतबाधा से मुक्ति मिल सकती है। प्रेतबाधा के लिए दो बातों को व्यक्ति के अंतःकरण/चित्त में स्थापित करना होता है, चाहे वह जिस विधि से हो- भय एवं ग्लानि से मुक्ति, देश एवं काल की नैसर्गिक स्मृति (जो जन्म से रहती है) में आई त्रुटि की मरम्मत। ये किसी भी विधि से सम्पन्न हों, तभी प्रेतबाधा से मुक्ति मिल सकती है।\n9. कैसे पता चलेगा कि पिंडदान सफल हुआ या नहीं ?\nउत्तर- इसकी कोई पक्की जाँच नहीं है। आपका अपना विश्वास एवं संतोष ही असली है।\n10. मच्छरों का क्या हाल है ?\nउत्तर- हाल पुराना है। अब गया क्या, अनेक शहरों मंे फैल गए हैं। क्या उनकी मुक्ति के लिए भी आप श्राद्ध करना चाहेंगे ?\n11. आप लोग गंदगी हटाने के बारे में कुछ करते क्यों नहीं ?\nउत्तर- गंदगी की परिभाषाएँ एवं पहचान अलग-अलग हैं। हमलोग अपने बल पर प्रयास करते हैं। गया तीर्थ हैै। अगर सारे हिन्दुस्तानी लोग गंदगी फैला सकते हैं तो सफाई में भी तो उन्हें योगदान करना चाहिए आपका क्या ख्याल है ? शामिल होइएगा ?\n12. कहाँ ठहरना उचित होगा ?\nउत्तर- पहले आप अपनी जरूरत एवं आर्थिक योजना पर विचार करें -\n- आवासीय कैंपों में राशि नहीं लगती।\n- धर्मशाला में 25 से 100 रूपये में काम चल जाता है।\n- भारत सेवाश्रम संघ श्रद्धानुसार राशि स्वीकार करता है।\n- पंडे अपने घरों में या अतिथिशालाओं में व्यवस्था करते हैं। उनसे आप बात कर सकते हैं। धोखा भी हो सकता है। स्वतंत्र कमरे की आशा न करें। प्रायः भीड़ होने पर संयुक्त कमरा ही मिलेगा। पंडे लोग आपकी माली हालत का स्वयं अनुमान लगाकर व्यवहार करते हैं। आप जितनी सुविधा चाहंेगे उतनी संपन्नता का आप स्वयं दावा करते हैं तो दान-पुण्य उसी अनुपात से आपको करना चाहिए। बेहतर यही है कि समय पूर्व साफ-सुथरी चर्चा कर कमरा बुक करा लें।\n13. घर से क्या7क्या सामान लाना होगा ?\nउत्तर- पहनने के कपड़े - रुकने की अवधि के अनुसार दवा वगैरह जो जरूरी हो और आपके लिए जो भी बेहद जरूरी हो। बाकी का सारा सामान बाजार में मिलता है। परम्परानुसार घर से चावल, तिल, जौ का चूर्ण/सतू ला सकते हैं। शेष सामग्री यहाँ मिल जाती है। जेवरात पहनकर मेले में न आएँ तो ही अच्छा है।\n14. मुंडन कराना क्या जरूरी है? अगर हाँ, तो कब और कहाँं? मुंडन से बचने का क्या कोई उपाय है?\nउत्तर- मुंडन की अलग-अलग क्षेत्रीय परम्पराएँ हैं। अनेक लोग, घर से ही मुंडन करा कर आते हैं। कुछ यहाँ भी कराते हैं। कुछ नहीं भी कराते हैं। इसकी अनिवार्यता नहीं है। वस्तुतः मुंडन निषिद्ध है।\n15. योग्य आचार्य कैसे मिलेंगे ?\nउत्तर- अगर आप स्वयं संस्कृत भाषा या कर्मकांड के जानकार न हों तो योग्य/अयोग्य समझेगें कैसे? अगर आप इस मुद्दे पर संवेदनशील हैं तो अपने किसी परिचित के माध्यम से आचार्य की व्यवस्था करें।\nएक विकल्प यह है कि आप अपना आचार्य अपने साथ स्वयं ला सकते हैं, जो पहले गया में पिंडदान करा चुके हों।\n16. क्या जजमान अपना आचार्य/पुरोहित स्वयं ला सकते हैं ?\nउत्तर- जी हां, खुशी-खुशी।\n17. योग्य आचार्य की दक्षिणा क्या होगी ?\nउत्तर- यह तो उन्हीं से पूछना होगा ? कम से कम 1000 रुपये प्रति दिन। आप इसका भुगतान 4-5 मिलकर भी कर सकते हैं। शेष दान में आपकी श्रद्धा।\n18. धूर्त लोगों से कैसे बचा जाय ?\nउत्तर- लालच में न पड़ें, झूठा परिचय न दें। डरने की कोई बात नहीं है। जरूरत पड़ने पर पुलिस से सम्पर्क करें।\n19. कैसे जानंू कि मेरा पंडा कौन है ?\nउत्तर- इसके लिए सरकारी वेबसाइट एवं स्टेशन पर लगे पंडालों , भारत सेवाश्रम संघ, पंडा संघ (तीर्थवृत्ति सुधारिणी सभा आदि से सम्पर्क करें। समय पूर्व पूछिएगा तो मैं भी पता कर बता सकता हूँ।\n20. क्या पंडे के घर पर ही रुकना जरूरी है ?\n21. गया धाम पर कौन ब्राह्मण होते हैं ? ये हमारे यहाँ क्यों नहीं होते ?\nउत्तर- हरेक क्षेत्र में अलग-अलग ब्राह्मण होते हैं और तीर्थों के ब्राह्मण तो अलग होते ही हं,ै वे वहाँ कैसे मिलंेगे। यहाँ दो प्रकार के ब्राह्मण इस अनुष्ठान में आपकी मदद करते हैं -\nपंडे - जो केवल अनुष्ठान की सफलता का आशीर्वाद देते हैं। इनका क्षेत्र बंटा हुआ है -\nगया शहर में - गयावाल एवं धामी पंडे\nधर्मारण्य में - श्रोत्रिय\nमातंग वापी में - मग ब्राह्मण\nपुनपुन घाटों पर - मग ब्राह्मण\nश्राद्ध कराने का काम (आचार्यत्व) गयावाल एवं धामी पंडे नहीं कराते। गयावाल बहुत हीं धनी एवं जमींदारी शैली वाले दबंग लोग रहे हैं। अभी भी ये शान शौकत से रहते हैं। इनके कर्मचारी/नौकर ही ज्यादा काम संभालते हैं। इनका आवास शहर के दक्षिणी भाग में है, जो अंदर गया कहा जाता है। इनके घर बड़े-बड़े हैं, धर्मशालाओं की तरह। ये यात्रियों के आवास की भी जिम्मेवारी लेते हैं।\nधामी लोग प्रायः आवास की जिम्मेवारी नहीं लेते। धामी पंडे, धामी टोला में रहते हैं। ये तुलनात्मक रूप से गरीब और कम प्रभावी हैं। दोनो एक दूसरे को अप्रामाणिक और स्वयं को सही बताते हैं। आपको इस पचड़े में नहीं पड़ना चाहिए। ऐतिहासिक शोध करना हो तो बात अलग है। सत्य जानकर आपका कर्मकाण्ड फँस जा सकता है।\nइतिहास पर अलग से जानंे- गयावाल पंडे एवं रानी अहिल्या बाई ।\nपुरोहित के रूप में सम्पूर्ण भारत के ब्राह्मणों को श्राद्ध कराने का अधिकार है। स्थानीय स्तर पर परम्परा से निम्नलिखित ब्राह्मणों के जातियों के लोग पुरोहिती का काम करते हैं।\nमग/शाकद्वीपी, श्रोत्रिय, क्राैंचद्वीपी, कान्यकुब्ज, सरयूपारी, गौड़, मैथिल, बंगाली, उडिया एवं दक्षिण भारतीय, जिनका मैं नाम नहीं जानता। जानना जरूरी इसलिए नहीं कि आप स्वयं चुन सकते हैं। पंडा दबाव नहीं दे सकते कि अमुक व्यक्ति ही पुरोहित होगा।\n22. क्या पितृपक्ष में ही पिंडदान होता है या अन्य तिथियों एवं महीनों में भी?\nउत्तर- सर्वाधिक लोग इसी अवसर पर आते हैं परन्तु कई क्षेत्रों के लोग दूसरे समय भी आते हैं। यह निर्णय भारत के विविध क्षेत्रीय परम्पराओं के अनुसार होता है।\n23. मुझे पितृपक्ष की किन तिथियों में पिंडदान करना चाहिए ?\nउत्तर- यह प्रश्न आप अपने कल के बुजुर्गों या पुरोहितो से पूछे तो बेहतर होगा या फिर अपनी क्षेत्रीय पहचान बताएंगे तो मैं पता लगाने का प्रयास कर सकता हूँ।\n24. कम से कम कितने दिनों में और कहाँ पिंडदान करें ?\nउत्तर- हिन्दू धर्म लचीला है। आप कुछ भी नहीं करें तो आपका कौन क्या बिगाड़ लेगा ? एक से छोटी संख्या तो होती नहीं तो उतने में भी चलेगा। आज की व्यस्त स्थिति में तीन, चार, पाँच सात की भी चलन है। वस्तुतः यह खानापूरी है। पूरे अनुष्ठान में तो सच पूछिए 25 रोज लग ही जाएंगे।\n25. क्या स्त्री या पुरुष अकेले भी पिंडदान कर सकते हैं ?\nउत्तर- गया में सभी। पति या पत्नी कोई भी पिंडदान कर सकते हैं। सीता ने राम की अनुपस्थिति में पिंडदान किया था।\n26. अपने परिवार वालों के अतिरिक्त अन्य का भी पिंडदान किया जा सकता है ?\nउत्तर- बेशक, सभी जीव जंतुओं के लिए श्राद्ध किया जा सकता है, जो पितृ लोक निवासी हैं। समस्त देवताओं एवं ऋषियों के लिए तर्पण किया जाता है। मित्र, बंधु बांधव व समस्त संसार के लिए आप पिण्डदान कर सकते हैं, बशर्ते वे जीवित न हों।\n27. गया तीर्थ का वर्णन किन वैदिक ग्रंथों में मिलता है ? इसका ऐतिहासिक साक्ष्य क्या है?\nउत्तर- वेदों में नहीं, वायु पुराण में मिलता है। उस अंश की प्रमाणिकता पर आधुनिक विद्वानों को संदेह है, पर गया श्रद्धा तो अति प्राचीन है। दरअसल वायु पुराण के इस अंश की प्राचीन पांडुलिपि का संदर्भ ही नहीं लिखा गया कि किस पांडुलिपि के आधार पर यह अंश छपा। संग्रहालयों में संकलित कुछ पांडुलिपियों में अनेक अंश नहीं मिलते, विशेषकर तीर्थों की आधुनिक स्थिति के मामले में। इसी तरह बनारस के भेलुपुर का वर्णन संदेह पैदा करता है। मूल मामला/आशंका गयावाल ब्राह्मणों की उत्पति वाला है।\nगया में रानी अहिल्या बाई के द्वारा जीर्णोद्धार के पहले का नियम, ऐतिहासिक साक्ष्य, शिलालेख वगैरह, कुछ ऐसा नहीं मिलता, जिसमें गयावाल पंडों का वर्णन हो।\nगयावालों का धामी पंडों एवं भारत सेवाश्रम संघ के संस्थापक स्वामी प्रणवानन्द से लंबी लड़ाई धार्मिक वर्चस्व एवं पिंड वेदियों पर चढ़ाने को लेकर चली है। यह विवादास्पद विषय है।\n28. क्या ब्राह्मणों का दक्षिणा माँगना उचित है ?\nउत्तर- बिल्कुल उचित है। दक्षिणा का मतलब है ब्राह्मण की बौद्धिक क्षमता के एवज में दिया जाने वाला पारिश्रमिक। वैदिक काल से मनमानी दक्षिणा माँगी जाती रही है। हाँ, अनिवार्य कर्म जैसे - नित्य एवं नैमित्तिक, नामकरण, विवाह, श्राद्ध आदि पूरी कराना भी ब्राह्मण की जिम्मेवारी है। अतः गरीब आदमी को भी कोई सही ब्राह्मण इसलिए ना नहीं कह सकता कि उसकी मनमानी दक्षिणा वह नहीं दे सकता है।\n29. क्या श्राद्ध के समय बच्चों को लाना उचित है ?\nउत्तर- छोटे बच्चों को न लाना ही उचित है। वैसे आपकी मर्जी।\n30. पिंडदान के लिए प्रस्थान करने हेतु यात्रा का मुहूर्त क्या है ?\nउत्तर- परम्परानुसार कहा भी गया है कि गया एवं गोदावरी की यात्रा पर गुरु के अस्त होने आदि का विचार नहीं किया जाता क्योंकि यह तो चातुर्मास में ही होता है।\n31. पिंडदान करने के लिए समय का निर्धारण कैसे किया जाता है ?\nउत्तर- क्षेत्रीय परम्पराओं के अनुसार।\n32. गयावाल पंडों की उपाधियाँ अजीबोगरीब क्यों हैं ?\nउत्तर- यह विवादस्पद विषय है। इसका उत्तर गयावालों से ही लीजिएगा जब गया आइएगा।\n33. ऑन-लाइन पिंडदान क्या है ?\nउत्तर- यह एक नई बहस है कि आपके बदले में कोई व्यक्ति गया में पिंडदान करे और आप इंटरनेट से देखते रहंे और इस आयोजन के लिए भुगतान करें।\nइसे गया के पंडों एवं विद्वत-परिषद ने मान्यता नहीं दी है । जब आप ऑन लाईन श्राद्ध नहीं करते तो गया श्राद्ध क्यों करेंगे और प्रतिनिधि किन-किन मामलों में बने, यह बड़ा बिवाद है - धर्मपत्नी तो होती है किन्तु धर्मपति नहीं होता। दत्तक पुत्र तो होता है पर उसकी माता किसी की पत्नी नही हो पाती।\n34. क्या इसकी धार्मिक मान्यता है ?\nउत्तर- अभी नहीं है, आगे भगवान जानें।\n35. क्या इस अवसर पर किसी मित्र या परिवार के यहाँ रुकना मना है ?\nउत्तर- श्राद्ध शब्द से ही लोग डरते हैं। श्राद्ध के नियम भी अलग होते हैं तो आपके मित्र को थोड़ी परेशानी तो हेागी, ही और अगर सभी लोग मित्र के घर रुकें तो पंडों के घर कौन रुकेगा? जरूरत पड़ने पर लोग मित्रों के घर रुकते ही हैं। आम तौर पर नहीं रुकते। यह अति धर्म भीरूता या शंकालुचित्त की समस्या है अन्यथा कोई दिक्कत नहीं है। रिश्तेदारों के घर रुकने से पूरा परहेज करें वरना शांति भंग की आशंका बनी रहेगी। दरअसल यह तीर्थयात्रा है, रिश्तेदारी या मित्र के घर मस्ती की यात्रा नहीं है। सारी बातें परिस्थिति सापेक्ष हैं।\n36. गया श्राद्ध शुभ कर्म है या अशुभ कर्म ?\nउत्तर- यह शुभ-अशुभ से अलग अवसरविशेष पर किया जाने वाला कार्य है। इसे नैमित्तिक एवं पार्वण कहा गया है। अगर आप प्रेत शांति के लिए आते हैं तो अशुभ निवारक है। अगर पितृ-प्रतिष्ठा एवं पितरांे को स्वर्गलोक भेजने के लिए आते है तो यह शुभ ही शुभ है। इसे श्राद्ध नाम के कारण अशुभ नहीं माना जाना चाहिए न ही यह विवाह की तरह मंगलकारी है, जिसके लिए मांगलिक विधियों की आवश्यकता है।\n37. क्या इस अवसर पर छूत भी लगती है ?\nउत्तर- बिलकुल नहीं। धर्म शास्त्रों में ऐसा विधान नहीं है। सच यह है कि काशी से पश्चिम में रहने वाले लोग काशी पूर्व के क्षेत्र को अपवित्र मानते हैं। वे अहंकार की दुविधा में रहते हैं। गया, जगन्नाथपुरी की यात्रा भी करते हैं और इस अपवित्र क्षेत्र में आने का प्रायश्चित्त भी।\nमिथिला राजा रामचन्द्र की ससुराल है अतः वहाँ से हर मामले में हार माननी पड़ती है। मगध के साथ रक्त संबंध और शत्रुता दोनों ही महाभारत काल से ही है। राजा के साथ बेमतलब प्रजा भी हिन्दुस्तान-पाकिस्तान करती रहती है। ऐसे लोगों को घर जाकर पुत्र बिरादरी को भोजन कराकर उसकी स्वीकृति प्राप्त करनी पड़ती थी। कुछ लोग उत्सव की मानसिकता में भंडारा भी कराते हैं और लोगों को अपनी तीर्थयात्रा के गौरव से अभिभूत करना चाहते हैं।\n38. क्या गया श्राद्ध के बाद अपने घर में एक वर्ष तक विवाह आदि मांगलिक कार्य की मनाही है ?\nउत्तर- बिल्कुल नहीं। सामाजिक दबाव तो केवल भंडारे तक ही सीमित रहता है।\n39. क्या बौद्ध एवं जैन भी पिंडदान करते हैं ?\nउत्तर- हाँ। नेपाली लोग तो एक हाथ में धर्मचक्र भी साथ-साथ धुमाते रहते हैं। अग्रवाल जैन तो रात-दिन में दो बार धर्म बदलते हैं। उन पर धर्म का नियम कौन लागू कर सकता है। ओसवाल मारवाड़ियों की पकड़ भी दोनो ओर है परन्तु उनका मुख्य धर्म जैन ही है।\n40. अन्य धर्मावलंबियों भी क्या पिंडदान कर सकते हैं ?\nउत्तर- परम्परा से तो नहीं करते । जो विष्णु को ही नहीं मानते उनकी विष्णुलोक में क्यों श्रद्धा होने लगी। आज के युग में विदेशी/एन.आर.आई. की बड़ी औकात है। उनके लिए धर्म-मर्यादा का कोई\n41. विष्णुपद मंदिर का द्वार पश्चिम में क्यों हैं ?\nउत्तर- यह नया है। एक जिला अधिकारी ने यात्रियों की सुविधा के लिए बनवाया है। इस पर वास्तु कीदृष्टि से विचार व्यर्थ है।\n42. गया गजाधर का क्या मतलब है ?\nउत्तर- गजाधर का मतलब है गदाधारी विष्णु। विष्णुपद मंदिर तो केवल पिंडवेदी है। मूल मंदिर तो उसके सटे गदाधर-गजाधर विष्णु का है और उसके सामने देवधाट खुलता है। यह थोड़ा क्षतिग्रस्त है। इसका वास्तु शिल्प अलग है। विष्णुपद मंदिर तो अहिल्या बाई का बनवाया हुआ है।\n43. उडियाएल सतुआ पितरन के क्यों कहते हैं ?\nउत्तर- प्रेतशिला पहाड़ी पर एक शिला खंड है। यह सबसे ऊँचा है। पिंडवेदी के पास ही स्थित इस वेदी पर सतू डाला जाता है जो हवा के झोंके के साथ चारो तरफ छा जाता है। लोग यह भावना करते है कि जन्म जन्मांन्तर में भी जिन पितरो को मुझसे पिंड पाने की इच्छा रही हो वे सभी सतू को पाकर तृप्त हों।\nइसे ही मुहावरे का रूप दिया गया कि जो व्यर्थ चला गया, उसे छूठी श्रद्धा का रूप देकर गौरव पूर्ण बताया जा रहा है।\n44. पिंड वेदियाँ कितनी हैं ? कहाँ-कहाँ पिंडदान जरूरी है ?\nउत्तर- सारी पिंडवेदियों की संख्या एवं स्थान के बारे में मतांतर हैं। कई पिंडवेदियों पर अतिक्रमण हो गया है और मकान बन गए हैं ।\nगयावाल पंडे दावा तो सर्वाधिक करते हैं परन्तु उनकी रुचि यही रहती है कि विष्णुपद के आसपास उनके वर्चस्व क्षेत्र तक में ही सारी पिंडदान की प्रक्रिया पूरी हो जाए। एसलिए जिसे जो मन में आता है, बताता है। वायु पुराण के अनुसार पूरे गया क्षेत्र में पिंड वेदियाँ हैं।\nप्रोफेसर गणेश सिंघल, भूगोल विभाग, मगध विश्वविद्यालय ने इस पर शोध किया है। इस समय प्रचलित वेदियों के चित्र एवं सूची अलग से दिए जाएंगे वहीं से आप समझ सकते हैं।\n45. क्या इस विषय पर कोई प्रामाणिक पुस्तक उपलब्ध है ?\nउत्तर- उपर्युक्त। गीताप्रेस गोरखपुर के द्वारा एक पुस्तक इस विषय पर प्रकाशित की गई है। यह भारत के पश्चिमी क्षेत्र जैसे - उत्तर प्रदेश, मध्यप्रदेश पंजाब, राजस्थान, हरियाणा आदि के लिये उपयोगी है। अन्य हिंदी भाषी लोग भी इस पुस्तक के आधार पर गया श्राद्ध के विषय में अच्छी जानकारी पा सकते हैं। मूल्य मात्र 20 रुपये हैं। आसानी से उपलब्ध भी है।\nवैसे मानववैज्ञानिक दृष्टि से प्रो. एल.पी. विद्यार्थी की पुस्तक राँची से प्रकाशित है।\n46. सामान्य श्राद्ध एवं गया श्राद्ध में क्या अंतर है ?\nउत्तर- सामान्य श्राद्ध मृत्यु के बाद वार्षिकी तक किए जाने वाले श्राद्ध को कहते हैं। गया श्राद्ध पार्वण श्राद्ध है। यह पितृपक्ष के विशेष पर्व पर आयोजित होता है।\n47. क्या सभी जगहों पर गाड़ियाँ जाती हैं ?\nउत्तर- नहीं। भीड़ के कारण कई जगहों पर सवारी ले जाना मना रहता है और पहाड़ियों तथा नदी तालाब के आसपास तक ही चार पहिया वाहन जा सकते हैं।\n48. पहाड़ी पर चढने की क्या व्यवस्था है ?\nउत्तर- पालकी/डोली पर बैठाकर मजदूर कंधों पर लादकर उन्हें ले जाते हैं जो पहाड़ी पर नहीं चढ़ सकते।\n49. गया के आस-पास क्या दर्शनीय है ?\nउत्तर- बोधगया, राजगिर, नालन्दा, पावापुरी, पारसनाथ, कौआकोल, इटखोरी बगैरह।\n50. गया का कौन सा सामान मशहूर है और कहाँ से खरीदना चाहिए ?\nउत्तर- मिठाइयों में - तिलकुट और अनरसा। (इसे रमना या टेकारी रोड से खरीदें)\nकपड़ों में हैण्डलूम - मानपुर से।\nमिक्सड रेशमी वस्त्र - मानपुर एवं नवादा से।\nपत्थर के सामान - चाँदचौरा एवं पत्थलकट्टी गाँव से।\n51. क्या गाइड की व्यवस्था है ?\nउत्तर- नहीं। पंडे ही मार्गदर्शक की व्यवस्था करते हैं। यह तीर्थ अनुष्ठान की बात है, पर्यटन की नहीं कि गाईड मिलेंगे।\n52. इस समय गया की शांति-व्यवस्था कैसी है ?\nउत्तर- ठीक ठाक है। सामान्य है।\n53. क्या अपना पिंडदान स्वयं भी किया जा सकता है ?\nउत्तर- हाँ अगर आपने अपना श्राद्ध स्वयं जीवित रहते हुए भी कर लिया हो तो गया श्राद्ध भी कर सकते हैं।\n54. मेरे संतान का देहांत हो गया है। क्या पिता पुत्र का पिंडदान कर सकता है ?\nउत्तर- हाँ, ऐसा संभव है, परम्परा से मान्य है।\n55. क्या पिंडदान के समय या मंदिर में पूजा-पाठ अनुष्ठान में जातीय स्तर पर कोई रोक-टोक है?\nउत्तर- नही,ं सभी वर्णों की सभी जातियों को पिंडदान का अधिकार है।\nगया तीर्थ की दुर्दशा\nगया तीर्थ है। मतलब - यह तीर्थ के लक्षणों से भरा पूरा है। तीर्थ के लक्षण हैं -\nतीर्थ - अर्थात् पारंगत, निष्णात, सीमा को पार किया हुआ, उच्चतम स्थान पर स्थित, जल/जलाशयों से भरा-पूरा, जो तीर के पास स्थित हो,- नदी, समुद्र या बड़ा जलाशय, चाहे जो भी हो।\nगया तीर्थ में तीर्थ के सभी लक्षण मौजूद हैं। यहाँ पितरों को प्रेतलोक एवं पितरलोक से ऊँचे स्वर्गलोक में स्थापित कराने वाली पिंडदान की प्रणाली उपलब्ध है। पवित्र फल्गू नदी के किनारे यह अवस्थित है। फल्गू नदी के साथ-साथ पौराणिक वर्णन के अनुसार गया क्षेत्र अनेक नदियों, सरोवरों एवं कुंडों से भरा-पूरा है, जिनका जल अति उत्तम है, आज भले ही उनकी दुर्दशा हो।\nगया में फल्गू नदी का स्वरूप मौलिक है। वह केवल यहीं पर है। बाकी के जलाशय अन्य क्षेत्रों से आमंत्रित है,ं जो स्वर्ग एवं भारत के अन्य भू-भागों से देवताओं के साथ आमंत्रित हैं। अगर यह विश्वास सही है कि गया में गजाधर विष्णु एवं ब्रह्मा, गयासुर के शरीर पर शिला की स्थापना कर उस पर विराजमान हैं, इस कारण गया तीर्थ पुण्य क्षेत्र है तो उसी तरह यह भी विश्वास करना होगा कि यहाँ के अन्य छोटे-बड़े सरोवर, झरने, सरिताएँ भी परम पवित्र हैं। आज का दुविधा में है चाहे वे पंडे पुराहति हों या जजमान। यह तो कोई बात नहीं हुई कि तीर्थप पवित्र है और सरोवर पवित्र नहीं हैं।\nइन जलाशयों का संक्षिप्त विवरण दिया जा रहा है -\n1. नदी -फल्गु/निरंजना अभी जिसकी स्थिति बनी हुई है।\n2. मोहाने - मोहना\n3. इन दोनों के संगम क्षेत्र का विशाल मैदान धर्मारण्य\n4. मातंगवापी - मतंग ऋषि की उपासना भूमि\n5. मधूसूदन क्षेत्र एवं मधुश्रवा/मंदश्रवा (मंदसरवा) सरिता, जो अब सीवर लाइन में तब्दील हो गई\n6. कपिल धारा -सरिता/झरना ब्रह्मयोनि पहाड़ी से निकलने वाली\n7. गदालोल सरोवर जो अब अतिक्रमण एवं गंदगी के कारण विलुप्त की प्रक्रिया में है।\n8. रूक्मिणी सरोवर - अभी भी ठीक है।\n9. वैतरणी धारा - नाले में तब्दील\n10. वैतरणी सरोवर है। ब्रह्मसत सरोवर है। दोनों आपस में जुड़े हैं।\n11. गोदावरी तालाव बचा हुआ है, धारा नाले में तब्दील\n12. सूर्यकुंड तालाब है।\n13. सीता कुंड\n14. रामसागर का आकार छोटा हो गया है।\n15. पितामहेश्वर तालाब\nइनके अतिरिक्त अन्य जलाशय एवं छोटी सरिताएँ जो कभी धार्मिक महत्व की थीं वो धीरे-धीरे लुप्त हो गईं क्योंकि पंडा समाज एवं अन्य तीर्थ पुरोहितों की रुचि जलाशयों की रक्षा में नहीं रहती। वे केवल वेदियों की रक्षा में रुचि दिखलाते हैं। जहाँ से उन्हे सीधे तौर पर आमदनी होती है।\nजिस तरह फल्गू में अतिक्रमण होता जा रहा है उससें तो लगता है कि गया शहर से किसी दिन फल्गू ही विलुप्त हो जाएगी।\nगया श्राद्ध का तटस्थ विवरण\nगया में आकर पिंडदान करने वाले जजमान से लेकर यहाँ के दो प्रमुख पंडों - धामी एवं गयावाल तथा श्राद्ध के आचार्य, विभिन्न ब्राह्मण जातियों के लोग तथा तीर्थ व्यवसाय से जुड़े अन्य लोग, प्रशासन आदि सभी मुख्यतः किसी किसी तरह खानापूर्ति करने एवं कमाई की जुगत में रहते हैं।\nवास्तविक अनुष्ठान -\nआचार्यों के निर्देशन में इस तरह अनुष्ठान का पालन कि जजमान के चिदाकाश में उसे अपने पूर्वज/मृतात्मा दिखाई दंे, उनसे बातचीत हो सके, उनकी अधूरी इच्छाएँ पूरी कर उन्हें तृप्त एवं स्थिर किया जा सके।\nउनके पितरों/मृतात्माओं के चित्त की अशांति दूर हो, उन्हें देश एवं काल का ठीक से बोध हो जाय और वे स्वर्ग के सुख का भोग कर सकंे।\nइसके लिए विविध स्थानों पर विभिन्न समयों पर अनुष्ठान करना पड़ता है। आचार्य को चिदाकाश संबंधी पूरी विद्या आनी चाहिए ताकि वह जजमान एवं उसके पितरों के साथ संबंध स्थापित करा सके। यह एक प्रकार से जजमान को एक विशेष मनोदशा में एकाग्र करने एवं पुनः वापस लाने की विद्या है।\nश्राद्ध संबंधी ग्रंथों में इस विद्या का विस्तृत विवरण मिलता है और शैव आगमों में ऐंद्रजालिक प्रयोग की छूट है। तंत्रालोक में आप इसे विस्तार से पढ़ सकते हैं। गरुड़ पुराण, वायु पुराण से भी इसकी पृष्टि होती है।\nफलश्रुति एवं जजमानों का पलायनवाद -\nपूजा-पाठ की पुस्तकों के अंत में फलश्रुति लिखने की परंपरा बच्चों को स्कूल भेजने के लिए वस्ता, टैक्सी, बिस्किट देने की तरह है। इसका प्रलोभन मूलक उपदेश से अनुष्ठान की भूल भावना आहत होती है।\nइसी प्रकार श्रद्धा का अर्थ जब तक ज्ञान एवं भक्ति दोनों रहता है तब तक तो खैरियत है कि किस बात की श्रद्धा, किसके प्रति श्रद्धा इसकी समझ ठीक है। इससे भिन्न या उलटी श्रद्धा बहुत खतरनाक और मनमौजी है। हर धूर्त आदमी की श्रद्धा है कि उसे छोड़कर सभी पुण्यात्मा है और उन्हें पुण्यात्मा बने रहना चाहिए। दो शत्रु एक साथ श्रद्धा पूर्वक प्रार्थना करते हैं कि उनकी रक्षा एवं उनके शत्रु का संहार भगवान करवा दे। ऐसी श्रद्धा तो भगवान को भी संकट में डाल सकती है।\nलाचार लोगों के लिए सुविधा दी गई कि बड़ा अनुष्ठान नहीं तो कुछ कम, उससे भी कुछ कम, और कुछ नहीं तो इतना तो सही कर ही डालिए। इस सुविधा का परिणाम यह है कि अनेक लोग लाचारी में नहीं शरीर एवं धन बचाने के लिए सबसे संक्षिप्त कार्यक्रम करना चाहते हैं।\nपंडा एवं आचार्य भी जजमान के सुर में ही सुर मिलाते हैं। इस प्रकार यह पलायन आनलााइन पिंडदान तक आ पहुँचा है।\nआज कल बड़े से बड़े आचार्य अनुष्ठान पद्धतियों की सफलता इसी बात से देखते हैं कि भौतिक रुप से कार्य किस सीमा तक संपन्न हुआ न कि अधिमानसिक स्तर पर क्या घटित हुआ।\nश्राद्ध के साथ जुड़ी अन्य परोक्ष विधियो की ओर ध्यान देने की तो फुरसत ही नहीं है।\nपिंड, तीर्थ क्षेत्र एंव वेदियों का संक्षेपीकरण\nगया जी तीर्थ क्षेत्र मे देवी-देवताओ, मंदिरों, एवं उनके पुजारियांे की भरमार है। आम आदमी समझ ही नहीं पाता कि कहाँ पूजा करें, कहाँ चढावा चढाएँ, कहाँ नहीं।\nसभी जगहांे पर बतानेवाले बताएँगे कि इसी स्थान एंव यहीं के देवताओं का महत्त्व सबसे अधिक है।\nदेवताओ की बात छोडिय,े मंदिर के दरवाजे पर बैठे ब्राह्मण का तर्क यह है कि द्वारपाल की पूजा के बगैर मुख्य आराध्य देवता की पूजा निस्फल है।\nऐसी उलझनें तीर्थ क्षेत्र में आती ही हैं। अनेक मंदिर देवी-देवता, पूजा की दुकानें, घंटे घडियाल की आवाज, तरह-तरह लोगों की भीड़, शोर-शराबा ये सब ही तो एक सम्मोहक माहौल बनाते हैं।\nअलंकार देखते ही र्स्वग की कल्पना साकार रुप लेने लगती है। यह मनुष्य है ही ऐसा । सितारा हाटलांे के लान एंव पार्क मे भी शोभायुक्त अलंकृत पंडाल का निमार्ण करवाता है और उसे वाटरप्रूफ से लेकर ए0सी0 तक की सुविधायुक्त करवाता है। इसी तरह के दोलायमान चित्तवालांे के लिए तीर्थ बडे़ ही उत्तम हैं। यहाँ रहकर स्वर्गलोक या जैसा चाहे कल्पना लोक आप गढ़ सकते हैं।\nगया मे न आएँ तो ही अच्छा।\n1. काशी के पश्चिम या कर्मनाशा नदी के पश्चिम के रहनवाले पारंपरिक हिन्दू हैं।\n2. आपकी श्रद्धा केवल देवताओं के प्रति है।\n3. पक्के वैष्णव हैं।\n4. श्रौतसूत्रांे का निष्ठा पूर्वक पालन करना चाहते हैं।\n5. संर्पूण भारत मे केवल वैदिक व्यवस्था होने का सपना देखते हैं।\n6. व्रात्यांे असुरो के पुण्य से घृणा रखते हों\n7. आर्यवंशियों की श्रेष्ठता के सर्मथक हों\n8. स्वर्ग एंव मोक्ष दोनो का सुख एक साथ भोगना चाहते हैं।\n9. तप से अधिक यज्ञ को महत्व देते हैं ।\nक्योकि - आप जैसे लोगो की चालाकियों/ कपटपूर्ण आचरणांे के बाद भी आपको चुभनेवाली अनेक बाते यहाँ अभी भी हैं।\n10. यह केवल विष्णु या वैष्णवों का क्षेत्र नहीं है। यह आपकी धरती से थोड़ी अलग शुद्धरुप से असुर भूमि है।\n12. गयासुर का शरीर ही पुण्य क्षेत्र है।\n13. गयासुर ने तप के द्वारा बिना हिंसा या छल के अपने शुभ कर्मों के बल पर पुण्य देह अर्जित किया। अब आपकी औकात तो है नहीं कि इस क्षेत्र को अपवित्र कहें।\n14. विष्णु सहित सारे देवतागण यहाँ रहने को प्रतिज्ञाबद्ध हैं।\n15. ब्रह्मा एवं शिव को ठगने वालों की यहाँ मर्दन की पूरी व्यवस्था है। ब्रह्मा यहाँ शिव भक्त एवं शिव रूपी हैं। अनेक वेदिंयों एवं मंदिरों में शिव की अराधना करनी पड़ेगी। गयावालों के अतिरिक्त बाकी सभी पंडे, गदाधर विष्णु मंदिर के पुजारी भी मुख्यतः शैव, शाक्त या सौर हैं। शीलांेछवृत्ति वाले श्रोत्रिय आज भी परम संतोषी एवं सौम्य हैं, उन्हें किसी राजा द्वारा प्रदत्त उपाधि की जरूरत हीं नहीं पड़ी।\n15. अगर आप दक्षिण भारतीय कट्टर ब्राह्मण/क्षत्रिय हैं तो और भी न आएँ । यह तो पंचगौड़ और पंचद्रविड विभाग से अलग मगध क्षेत्र है। यहाँ के तीर्थों एवं गाँवों में (नव आगन्तुको को छोड़) वे ही ब्राह्मण रहते हैं जिनके आस्तित्व को ही शंकराचार्य जी नकारते हैं। आप भी जिन्हें ब्राह्मण मानने में सकुचाते हैं भले ही आप भी उत्तरी भारत के ही किसी भाग से पहले गये हों।\n16. आपकी ज्योतिष संबंधी मान्यताएँ भी यहाँ नहीं चलतीं। न गुर्वस्त की चिंता न शुक्रास्त का विचार, दरवाजा सालों भर खुला है, है न गड़बड़ी वाली बात।\n17. दरअसल आप एक कपटी भगवान के भक्त हैं, उन्होंने आपको फँसा दिया है। गया एवं जगन्नाथपुरी में वास करने वालों को भी अपना कर इस क्षेत्र को तीर्थ बना दिया। आपको स्मृति ग्रंथों की उलझन में डाल दिया। विष्णु की माया से कौन बच सका?\n18. धर्म के व्यवसाय में आपका वर्चस्व एवं एकाधिकार यहां काम नहीं कर रहा है। फिर भी - आपको आना ही है अपनी बेईमानी, घृणा, चालाकी सभी के साथ क्योंकि गया तीर्थ के प्रति श्रद्धा एवं आकर्षण आपको खींच लाएगा। अब हँसते-रोते, कंुढ़ते हुए पिंडदान भी करेंगे और वापस जाकर अपने गाँव के इलाके में प्रायश्चित का अनुष्ठान भी करेगें।\nक्या कीजिएगा ? है कोई बचने का उपाय?\nयह भारत है। यहाँ लोगों केा जोड़ने एवं उनके अहंकार तथा क्षेत्रीय वर्चस्व की झूठ को तोड़ने के लिए तीर्थ व्यवस्था बनाई गई है।\nआप ही क्यों पूरा भारत एवं पूरे भारत के लोग सभी सर्वश्रेष्ठ हैं।\nयह सीधी बात तो पचती नहीं न ?\nDr. VIJAY PRAKASH SHARMA 1 अक्तूबर 2015 को 10:45 pm\nbAHUT SUNDAR , UPYOGI , BHRAM BHANJAK AUR SAMSAMYIK DRISHTI SE PURN AALEKH. BADHAAI.\nRavindra Kumar Pathak2अक्तूबर 2015 को 1:19 am\nPranam, aap sabon kaa sneh mile, yahee jarooree hai.\nUnknown5अगस्त 2018 को 10:02 am\nGaya kya jab sabhi parivarik jimmedari puri ho jaye Tb Kerna chahiye\nAcharya Vijay Kumar Shukla 12 जुलाई 2016 को 10:35 pm\nUnknown 18 जुलाई 2016 को 2:19 am\nबहुत ही विस्तृत और उपयोगी जानकारी है , बाकि तो पंडों की मेहरबानी पर है .\nबेनामी 12 अगस्त 2016 को 10:22 am\nमै िशवाड़ चौथ का बरवाडा सवाई माधोपुर से हू मुझे वहा कौनसे पंडे से िपण़ड दान करवाना चाहिये मेरे दादा दादी पापा मम़मी और कुछ परिवार वालो का िपणड दान करना िकतना समय व िकतना पैसा लगेगा बताये\nUnknown 18 अगस्त 2016 को 1:34 am\ngya jaane se pehle kaha kaha jana chahiye??\nUnknown 16 सितंबर 2016 को 8:24 pm\nपूर्ण विधि विधान से श्राद्ध एवं अनुष्ठान (बिना शॉर्टकट के) करवाने हेतु समय,खर्च एवं आचार्य पर आपका मार्गदर्शन चाहिए ।\nबेनामी 20 जून 2017 को 7:24 pm\nBeti apne maa baap ka pinddan kar sakti he\nNarendra Vishwakarma 22 अगस्त 2017 को 1:01 am\nतर्कपूर्ण वर्णन किया है गयाजी का ओर गया में पिंड दान का ओर वहां के पंडो की व्याख्या बड़े साहसिक ढंग से की है .... बधाई के पात्र है महोदय\nprasann kumar 29 अगस्त 2017 को 10:40 am\nAgar ek bete ne pita ka pind daan kar duya ho to kya baad me dusra beta bhi pind daan kar skta h? Jawab zarur de kuki ghar me esi sthiti ban gai h.\nraj kumar 8 सितंबर 2017 को 11:36 pm\nगया जी पिंड दान के लिए घर से जाते समय और गया जी से घर आने पर क्या क्या साबधानी का ख्याल रखें I और गया जी से आने के बाद किसी धार्मिक स्थान जाया जा सकता हे. कृपया जवाब दें.\nanurag 19 सितंबर 2017 को 1:17 am\nSir, Gayaji mein pind daan ke baad varshik shraadh krwane ki aavashyakta hai kya?\nUnknown5दिसंबर 2017 को 10:25 pm\nBahut achi jaankari mili hai apse .abhi 15 tarik ko mujhe ana hai.yadi kisi chiz ki avasyakta padi to kya help ho sakti hai?\nUnknown 21 फ़रवरी 2018 को 7:35 am\nपंडित अनिल तिवारी 30 अगस्त 2018 को 3:20 am\nतीर्थ गया मे पितृ पिण्ड दान करने के बाद घर मे श्राध्दपक्ष मे पितृ तर्पण करना उचित है|क्या?\nपंडित अनिल तिवारी 30 अगस्त 2018 को 3:21 am\nUnknown 27 सितंबर 2018 को 10:21 pm\nBahut Sundar Marg darshan Kiya h\nUnknown 18 अक्तूबर 2018 को 12:20 pm\nMere pitaji ka dehant Oct 2018 ko hua hai me konse sal Gaya AA sakta hu pindadan kr liye ? Reply\nUnknown 17 अगस्त 2019 को 7:16 pm\nमेरे पिता का स्वर्गवास 31वर्ष पहले हुआ था क्या उनका पिंडदान अब किया जा सकता है ।\nमाँ का अभी 18 माह पहले हुआ है ।\nकृपया मार्ग दर्शन देने की कृपा करें ।\nUnknown 10 सितंबर 2019 को 11:16 pm\nKya gaya shradh mata ya pita me se ek ki mirtu par gaya shradh kiya ja Shakta hai\nUnknown 22 सितंबर 2019 को 2:53 am\nBAAP KA DEHANT 15 SAAL PAHLE HO CHUKA HAI MAA AABHI JIWIT HAI. KYA MAI AAPNE BAAP KA PIND DAAN KAR SAKTA HU YA NAHI ? PLEASE REPLY.\nUnknown3अक्तूबर 2019 को 4:20 pm\nबहुत शानदार जानकारी धन्यवाद मंगला देवी पर भी लिखियेगा।\nUnknown6मार्च 2020 को 5:35 am\nमैं उत्तर प्रदेश के देवरिया जिले का रहने वाला हूँ । गयाजी आकर अपने पितरों का तर्पण करना चाहता हूँ, मेरे परिवार में और कोई नहीं है, घर से गयाजी तक आने की सम्पूर्ण प्रक्रिया जानना चाहता हूँ । साथ ही गयाजी में जिस पंडाजी द्वारा मेरे द्वारा श्राद्धकर्म किया जाएगा उनके संपर्क करने का माध्यम चाहता हूं । यह भी जानना चाहता हूं कि किस समय गयाजी श्राद्धकर्म के लिए आऊँ । सादर\nDev......iL 26 अगस्त 2020 को 5:57 pm\nमेरे माता पिता दोनों जीवित हैं। किन्तु सामान्य श्राद्ध करने में अक्षम हैं। क्या उनके स्थान पर मै अपने दादा दादी का श्राद्ध कर सकता हूं।\nUnknown 1 दिसंबर 2021 को 12:17 am\nमेरी दादी की मृत्यु हुई है दादा जी जीवीत है क्या मेरे पिता फिर भी गया जी आकर उनका पिंड दान कर सकते हैं\nUnknown 20 फ़रवरी 2022 को 8:38 am\nगया जी मे यजमानो के द्वारा पंडितो के भोजन की क्या व्यवस्था रहती है ,कृपया जरूर बताएं ।


जब एक आदमी ये5काम करता है, तो आप उस पर राजद्रोह का आरोप लगा सकते हैं - संबंधों - 2019\nजब एक आदमी ये5काम करता है, तो आप उस पर राजद्रोह का आरोप लगा सकते हैं\nदेशद्रोह और विश्वासघात - यह हमेशा दर्द होता है और बुरी तरह से चोट पहुंचाता है। छेड़खानी, सामाजिक नेटवर्क में पत्राचार काफी हानिरहित हो सकता है। लेकिन विश्वासघात की अधिक गंभीर अभिव्यक्तियाँ।\nवह दूसरे के साथ सो गया\nएक पुरुष के लिए किसी अन्य महिला के साथ जुड़ने का कोई बहाना नहीं है: बहुविवाह, जुनून, शराब का एक फ्लैश - ये सभी एक कमजोर व्यक्ति के लिए बहाने हैं। यह स्वाभाविक है कि वह अन्य महिलाओं का ध्यान आकर्षित करता है, वे उसे पसंद कर सकते हैं, उत्तेजना पैदा कर सकते हैं, लेकिन आदमी जानवर से अलग है और वह अपनी प्रवृत्ति को नियंत्रित कर सकता है।\nयदि महत्वपूर्ण क्षण में उसके सिर पर एक स्टॉप सिग्नल नहीं आया, तो उसने आपको धोखा दिया।\nवह दूसरे से प्यार करता है\nकई महिलाएं स्वीकार करती हैं कि उनके लिए किसी अन्य महिला के साथ उनके पुरुषों का शारीरिक संपर्क भावनाओं के साथ विश्वासघात जितना भयानक नहीं है। और उन्हें समझा जा सकता है, क्योंकि प्यार एक गहरी और मजबूत भावना है। वह सचमुच आपको पागल कर सकता है। और जब एक महिला को पता चलता है कि उसकी प्रेमिका उसके लिए नहीं बल्कि दूसरे के प्रति भावनाओं का अनुभव कर रही है, तो वह तीव्र शारीरिक और नैतिक पीड़ा महसूस करती है।\nइसलिए, भले ही एक आदमी शारीरिक रूप से करीब हो, बच्चों की खातिर या किसी अन्य कारणों से परिवार रखता है, लेकिन एक ही समय में दूसरे की जाँघ और सपने - यह आपके लिए उचित नहीं है।\nवह दूसरे पर पैसा खर्च करता है\nप्यार, बेशक, प्यार, लेकिन हमारे समय में, पैसा, वैसे भी, एक बहुत महत्वपूर्ण भूमिका निभाता है। सामग्री संसाधन के रूप में पैसा आराम प्रदान कर सकता है और देखभाल दिखाने का एक तरीका बन सकता है। जब एक आदमी को उसके प्रिय द्वारा धोखा दिया जाता है, तो वह अपने संसाधनों को सामान्य हित में प्रबंधित करेगा, उसे खुश करने के लिए पैसा खर्च करेगा। और अगर वह किसी अन्य महिला पर पैसा खर्च करता है, उसके उपहार खरीदता है, उसके बिल या मनोरंजन का भुगतान करता है, तो यह एक विश्वासघात है।\nवह अपना खाली समय दूसरे के साथ बिताता है\nसमय भी एक बहुत ही महत्वपूर्ण संसाधन है, यहां तक कि पैसे से भी अधिक महत्वपूर्ण है, क्योंकि यह रिचार्जेबल नहीं है। इसलिए, एक आदमी आपके लिए कितना समय देता है, उसकी भावनाओं के बारे में भी बोलता है। जब एक आदमी प्यार करना बंद कर देता है, तो वह आपके साथ समय बिताने की आवश्यकता महसूस नहीं करता है। और इसलिए, वह इसे अन्य महिलाओं की कंपनी में खर्च करना शुरू कर सकती है, और अपने शौक को दूसरे के साथ साझा करना भी शुरू कर सकती है: खेल, मनोरंजन, सिनेमा और इसी तरह। यदि ऐसा होता है, और आप इस समय लगातार अकेले हैं - यह एक वास्तविक विश्वासघात है।\nवह आपकी समस्याओं के बारे में नहीं सोचता।\nप्यार करने वाले अपनी सभी समस्याओं को एक साथ हल करते हैं। तुम्हारा आदमी तुम्हारा सहारा और सहारा है। आपको जीवन की कठिनाइयों के साथ अकेले नहीं रहना है - यह रिश्तों के मुख्य लाभों में से एक है। आप एक टीम हैं। और जब एक आदमी एक टीम फेंकता है, तो वह उसे हारने के लिए निंदा करता है। इसलिए, यह एक विश्वासघात माना जा सकता है यदि वह किसी अन्य महिला की समस्याओं को हल करने के लिए दौड़ता है जबकि आपको खुद को सबकुछ रेक करना है।\nवह न केवल आपकी मदद करने के लिए जल्दी में है, बल्कि वह उनके बारे में सुनना भी नहीं चाहता है, वह परवाह नहीं करता है कि ये समस्याएं आपके लिए कितनी खतरनाक हैं और इसके परिणाम क्या होंगे। उनके भाषण में, वाक्यांश तेजी से सुनाई दे रहे हैं: "मुझे इससे कोई लेना-देना नहीं है," "यह मेरी चिंता नहीं करता है", "यह केवल आपकी समस्या है", "खुद को समझें" और इसी तरह। इस तरह की उदासीनता को एक विश्वासघात भी माना जा सकता है, अगर वह न केवल किसी अन्य महिला की समस्याओं को सुनती है, बल्कि हल करने में भी मदद करती है।\nइन सभी संकेतों में कुछ सामान्य है: वह आपके लिए एक और पसंद करता है। बिस्तर में, भावनाओं में, उसे देता है, न कि आप अपना समय, पैसा और ऊर्जा। कुछ महिलाएं इससे संतुष्ट हो सकती हैं, और वे इस पर अपनी आँखें बंद करना पसंद करते हैं, अगर केवल एक आदमी है, लेकिन एक ही समय में वे बहुत पीड़ित हैं।\nखुद से प्यार करें। सब के बाद, आप पहली जगह में होने के लायक नहीं हैं? जिस महिला से वह प्यार करता है, उसके पास कोई प्रतिद्वंद्वी नहीं है, प्यार और निष्ठा हाथ से जाती है और कुछ भी नहीं रिश्तों को नष्ट करता है। यदि आप अपने प्यारे आदमी के लिए निरंतर प्रतिद्वंद्विता महसूस करते हैं, तो उसकी ओर से आत्म-उपेक्षा, क्या ऐसे रिश्ते को जारी रखने के लिए लायक है?\nहर महिला को ये शब्द रोजाना खुद से कहना चाहिए।\nCopyright 2019 \_ none \_ जब एक आदमी ये5काम करता है, तो आप उस पर राजद्रोह का आरोप लगा सकते हैं


हिंदी न्यूज़ - ipl 2019 CSK spinner Imran Tahir reveals reason behind his trademark celebration,इमरान ताहिर ने किया खुलासा, क्या है उनके खास 'सेलीब्रेशन स्टाइल' का राज- हिन्दी समाचार, टुडे लेटेस्ट न्यूज़ इन हिन्दी\nइमरान ताहिर ने किया खुलासा, क्या है उनके खास 'सेलिब्रेशन स्टाइल' का राज\nताहिर अपने प्रदर्शन के साथ-साथ खास सेलीब्रेशन स्टाइल के लिए भी जाने जाते हैं जो फैंस को बहुत पसंद आता है\nUpdated: April 17, 2019, 6:14 PM IST\nचेन्नई के लिए ताहिर इस सीजन में सबसे सफल गेंदबाज हैं (ipl.t20.com)\nचेन्नई सुपर किंग्स की टीम बुधवार को अपने नौवें मैच में सनराइजर्स हैदराबाद के खिलाफ खेलेगी. सीएसके इस मैच में जीत हासिल करके प्लेऑफ के लिए क्वालिफाई करना चाहेगी. चेन्नई की टीम अंकतालिका में फिलहाल नंबर एक स्थान पर है. टीम के इस प्रदर्शन में स्पिनर इमरान ताहिर ने अहम भूमिका निभाई है. सीएसके की ओर से इस सीजन में वह सबसे ज्यादा विकेट हासिल करने वाले खिलाड़ी हैं.\nताहिर अपने प्रदर्शन के साथ-साथ खास सेलिब्रेशन स्टाइल के लिए भी जाने जाते हैं जो फैंस को बहुत पसंद आता है. आईपीएल में प्रशक्ति एक्‍सप्रेस के नाम से प्रख्यात हो चुके ताहिर का सेलिब्रेशन स्टाइल भी अनोखा है. वह विकेट लेकर बाउंड्री लाइन की ओर भागते हैं खुले हाथों से शेर की दहाड़ते नजर आते हैं. ताहिर ने बताया कि उनके इस सेलिब्रेशन का राज क्या है. ताहिर ने कहा, 'मैच के समय अकसर मेरी पत्नी और बेटा स्टेडियम में मौजूद होते हैं. विकेट लेने के बाद मैं उन्हें यह जताना चाहता हूं कि मैं उनसे उतना ही प्यार करता हूं जितना कि सीएसके से. इसलिए मैं इस तरह सेलीब्रेट करता हूं.'\nउन्होंने आगे बताया कि उन्हें ज्यादातर समय इसका ख्याल नहीं रहता है कि सेलीब्रेट कैसे करते हैं लेकिन वह चाहते हैं कि वह ऐसे ही विकेट लेकर सेलिब्रेट करते रहें. ताहिर ने इस सीजन में छह से कम की इकनॉमी रेट से आठ मैचों में 13 विकेट हासिल किए हैं. चेन्नई को बुधवार को सनराइजर्स हैदराबाद का सामना करना है. आईपीएल की प्‍वाइंट टेबल की बात करें तो चेन्‍नई आठ में से सात मैच जीतकर नंबर 1 है तो सनराइजर्स सात मैचों में तीन जीत के साथ छठे नंबर पर है. जबकि दोनों टीमों के बीच अब तक 11 मैच खेले गए हैं. इस दौरान चेन्‍नई सुपर किंग्‍स ने नौ बार तो सनराइजर्स हैदराबाद ने दो बार जीत हासिल की है.


सम्राट् (Samrat) Meaning In English Samrat in English\nSamrat (सम्राट्) Meaning In English\nसम्राट् का अन्ग्रेजी में अर्थ\nसम्राट् (Samrat) = Emperor \nसम्राट् संज्ञा पुं॰ [सं॰ सम्राज्] वह बहुत बड़ा राजा जिसके अधीन बहुत से राजा महाराज आदि हों और जिसने राजसूय यज्ञ भी किया हो । महाराजाधिराज । शाहंशाह ।\nसम्राट् (या, सम्राज्) प्राचीन भारतीय राजाओं का एक पद था। स्त्री के लिए संगत पद सम्राज्ञी था। यह शब्द विभिन्न वैदिक देवताओं के विशेषण के रूप में भी प्रयुक्त हुआ है। वैदिक युग के उत्तरार्ध से प्रत्येक शक्तिशाली राज्य 'सम्राट्' पद पाने का प्रयत्न करने लगा। ऐतरेय ब्राह्मण (अष्टम, १४.२.३) में विभिन्न भारतीय क्षेत्रों में भिन्न भिन्न प्रकार के राज्यों का वर्णन आया है और कहा गया है कि प्राची दिशा के राजा सम्राट् पद के लिए अभिषिक्त होते थे। मगध में प्रथम भारतीय साम्राज्य का विकास इतिहास से भी ज्ञात है। आगे चलकर सम्राट् के लिए 'चक्रवर्ती', 'सार्वभौम' और 'एकराट्' आदि विरुदों का भी प्रयोग होने लगा। वास्तव में ये सभी शब्द उस शासक के बोधक होते थे, जिसे स्वयं पूर्ण प्रभुसत्तात्मक शक्ति प्राप्त हो और जो अपने से बड़े किसी दूसरे राजा की अधिसत्ता न स्वीकार करता हो। अमरकोश (क्षत्रिय वर्ग ८) में सम्राट् उसे कहा गया है जो राजसूय का कर्ता, अन्य राजाओं का नियंत्रक और मंडलेश्वर अर्थात् द्वादश राजमंडल का केंद्र (विजिगीषु) हो। कुछ काल बाद लिखी जानेवाली शुक्रनीति में (१.१८२ और आगे) अनेक प्रकार के शासकों का वर्गीकरण उनकी आय के आधार पर किया गया है। उस क्रम में सामंत, मांडलिक, राजा, महाराजा और स्वराट् से बड़ा सम्राट् होता था जिसकी आय १ से १० करोड़ कार्षापण के बीच होती। सम्राट् के ऊपर 'विराट्' और 'सार्वभौम' रखे गए हैं। परंतु सम्राट् पद और साम्राज्य का आधार आर्थिक था, यह स्वीकार्य नहीं प्रतीत होता। वास्तव में उसका आधार राजनीतिक शक्ति थी। राजशेखर ने काव्यमीमांसा में (गा. ओ. सीरीज, पृष्ठ ९२) सम्राट् उस विजेता को कहा है जो दक्षिण समुद्र से हिमालय तक की सारी भूमि का विजय कर ले। किंतु वहीं वह स्थल चक्रवर्ती क्षेत्र भी कहा गया है। स्पष्ट है कि सम्राट् और चक्रवर्ती पर्यायवाची पद के रूप में व्यवहृत होते थे। कई शताब्दियों पूर्व कौटिल्य ने भी आसेतु हिमालय क्षेत्र को चक्रवर्ती क्षेत्र माना था (अर्थ., नवम, १)। वायुपुराण (४५, ८०-८७) और मत्स्यपुराण (११३.९-१५) में भी साम्राज्य क्षेत्र का यही विस्तार मिलता है। किंतु यह आदर्श मात्र था, जिसे चंद


शादी के बंधन में बंधे आलिया और रणबीर! सोशल मीडिया पर वायरल हुई फोटो - Brahmastra stars Ranbir kapoor and Alia bhatt Marriage Photograph viral on social media - TV9 Bharatvarsh\nमीडिया गलियारों में काफी समय से चर्चा है कि रणबीर सिंह और आलिया भट्ट एक दूसरे को डेट कर रहे हैं. यह चर्चाएं तब शुरू हुई थीं जब दोनों ने एक दूसरे के साथ फिल्म ‘ब्रह्मास्त्र’ की शूटिंग करने लगीं.\nकभी ये खबर आती कि फलां तारीख को दोनों शादी के बंधन में बंधेंगे, तो कभी ये चर्चा होती कि आलिया मशहूर डिजाइनर्स से अपना शादी का जोड़ा तैयार करा रही हैं. हालांकि दोनों कलाकारों ने कभी भी अपने रिश्ते को लेकर हामी नहीं भरी.\nवहीं इस बीच एक फोटो सोशल मीडिया पर खूब वायरल हो रही है, जिसमें रणबीर और आलिया शादी के जोड़े में मंडप में खड़े नजर आ रहे हैं. इस फोटो के सामने आने के बाद अब हर ओर खबर है कि आलिया और रणबीर ने शादी कर ली है.\nइस फोटो को देखकर हर कोई हैरान है, लेकिन क्या आप इस फोटो के पीछे की सच्चाई जानते हैं. अगर नहीं, तो चलिए आपको बताते हैं कि आखिर मांजरा क्या है?\nदरअसल हाल ही में आलिया ने मोहे फैशन के लिए एक विज्ञापन शूट किया था. इस विज्ञापन में आलिया शादी के जोड़े में नजर आ रही थीं. यह एक शादी का शूट था. इसमें एक मेल मॉडल था, जिसकी शादी आलिया से हो रही थी.\nअब आप सोच रहे होंगे कि हम इस शूट को लेकर बात क्यों कर रहे हैं, तो बता दें कि सोशल मीडिया पर वायरल हो रही तस्वीर का खेल शुरू यहीं से हुआ है. इस वीडियो से आलिया और रणबीर के फैन्स ने एक स्क्रीनशॉट निकाल लिया और दूल्हा बने मॉडल के चेहरे पर रणबीर का फोटो लगा दिया.\nसोशल मीडिया पर जो तस्वीर वायरल हो रही है वह मॉर्फड फोटो है, जिसे देखकर आलिया और रणबीर के फैन्स अचंभित हैं.\nये भी पढ़ें- पत्रकार से बदसलूकी मामले में सलमान खान फंसे, कोर्ट ने दिए जांच के आदेश


जरा इधर भी: 2010\nरिपोर्ट -मनोज व्यास\nहिंदूवादी नेता आचार्य धर्मेन्द्र महाराज ने रविवार को रायपुर में पत्रकारों से चर्चा करते हुए कहा कि अग्निवेश कामरेडों के दलाल हैं। उन्होंने कहा कि नक्सलियों की वकालत करने वालों पर केंद्र सरकार को कार्रवाई करनी चाहिए, लेकिन कांग्रेस के नेता नक्सलियों के खिलाफ बोलने से भी डरते हैं। श्री हनुमंत जागरण समिति के तत्वावधान में आयोजित धर्मसभा को संबोधित करने पहुंचे आचार्य धर्मेन्द्र राज्य अतिथि गृह पहुना में पत्रकारों से चर्चा कर रहे थे। इस दौरान नक्सलवाद के मुद्दे पर उन्होंने कांग्रेस नेताओं सहित तथाकथित नक्सल समर्थकों पर जमकर तीर बरसाए। स्वामी अग्निवेश को उन्होंने सीधे तौर पर नक्सलियों का दलाल कहा। आचार्य ने अरुंधति राय को भी अपने निशाने पर लिया और कहा कि बेकसूर तस्लीमा पर प्रतिबन्ध लगाए जा रहे हैं और अरुंधति खुले में घूम रही है। उन्होंने कहा कि केंद्रीय रेल मंत्री ममता बैनर्जी नक्सालियों की वकालत करती है। कांग्रेस के युवराज राहुल गांधी और बाबा रामदेव को उन्होंने छत्तीसगढ़ के नक्सल प्रभावित क्षेत्रों में कुछ दिन रहने की चुनौती दी है।\nप्रस्तुतकर्ता kewal krishna पर 11:23 am2टिप्‍पणियां:\nलालाजी का भीतर और बाहर सबकुछ निर्मल और पारदर्शी जल जैसा\nप्रायः ऐसा होता है कि हमें किसी को जानने के लिये उसका गहन अध्ययन करना पड़ता है। उसे बहुत करीब से और भीतर तक पढ़ना पड़ता है। और इस प्रक्रिया में एक लम्बा समय निकल जाता है। कभी-कभी तो पूरा का पूरा जीवन ही निकल जाता है और हम कुछ लोगों को समझ ही नहीं पाते। कोई बाहर से कुछ होता है तो भीतर से कुछ और। आप पढ़ते कुछ हैं और लिखा कुछ और ही होता है। .... और आपका अध्ययन बेकार हो जाता है। लेकिन यदि मैं यह कहूँ कि ऐसे लोगों में लालाजी, यानी बस्तर के यशस्वी और तपस्वी साहित्यकार लाला जगदलपुरीजी को शुमार करना उचित नहीं होगा तो मैं कहीं गलत नहीं होऊँगा। कारण, लालाजी का बाह्य और अन्तर दोनों एक समान है। उनका व्यक्तित्व पारदर्शी है। उन्हें पढ़ने के लिये न तो आपको घंटों लगेंगे, न दिन और महीने या साल। केवल कुछ पल... और लालाजी का भीतर और बाहर सबकुछ आपके सामने किसी झरने के निर्मल और पारदर्शी जल जैसा झलकने लगेगा। जो कुछ उनके लेखन में है, वही उनके व्यक्तित्व में भी। लेखन खरा है तो व्यक्तित्व भी खरा। इसीलिये उन्हें समझना बहुत ही सहज है।\nबात १९७२-७३ की होगी। मैं बी.ए. प्रथम वर्ष का छात्र था। यों तो कविताएँ मैं १९७०-७१ से लिखने लगा था किन्तु प्रकाशन के नाम पर शून्य था। तो मैंने अपनी 'धनाकर्षण' शीर्षक एक कविता जगदलपुर से प्रकाशित होने वाले साप्ताहिक समाचार पत्र ‘अंगारा' में प्रकाशनार्थ भेज दी और सुखद आश्चर्य! कि वह कविता उस पत्र में प्रकाशित हो गयी। यह मेरा पहला प्रकाशन था। प्रकाशन के कुछ ही दिनों के भीतर उसके सम्पादक का पत्र भी मिला। सम्पादक थे लाला जगदलपुरी जी। नाम तो बहुत सुना था किन्तु उनके दर्शन का सौभाग्य तब तक नहीं मिल पाया था। उनका पत्र पा कर हौसला बढ़ा। एक दिन मैं अपने मित्र भाई केसरी कुमार सिंह के साथ उनके दर्शन करने पहुँच गया। उन्होंने यह जान कर कि उस कविता का कवि मैं हूँ, मेरी पीठ थपथपायी और कहा, अच्छी रचना है। लिखते रहो। आगे और अच्छा लिखोगे, ऐसा मेरा विश्वास है।' मेरे लिये उनका यह आशीर्वाद किसी अनमोल रत्न से कम नहीं था। आज भी कम नहीं है। और उसके बाद लालाजी से सम्पर्क का सिलसिला चल निकला। मेरी कई रचनाओं के परिमार्जन में लालाजी ने पूरे मन से समय दिया। भी कुछ वर्षों तक भी वे उसी दुलार और स्नेह के साथ मेरी रचनाओं को ठीकठाक करने में अपना महत्त्वपूर्ण समय देते रहे हैं। यह मेरे लिये न केवल सौभाग्य अपितु गौरव की भी बात है। यहाँ यह कहना ज्यादा समीचीन होगा कि वे प्रत्येक उस रचनाकार की रचना को बड़े ही ममत्व से पढ़ते और उस पर अपना रचनात्मक सुझाव देते हैं, जो उनसे अपनी रचना को देख लेने का आग्रह करता है। ऐसे रचनाकारों में सुप्रसिद्घ आलोचक डॉ. धनञ्जय वर्मा, सुरेन्द्र रावल, योगेन्द्र देवांगन, लक्ष्मीनारायण पयोधि और त्रिलोक महावर आदि के नाम उल्लेखनीय हैं। यह अलग बात है कि ऐसे रचनाकारों में से कई उनके इस अवदान को भुला चुके हैं। किन्तु इसमें लालाजी का भला क्या दोष?\nकिन्तु वे दोषी हैं। और उनका दोष यह है कि वे निर्दोष हैं। सच ही तो है, निर्दोष होना ही तो आज के युग में दोष है। वे निर्लिप्त हैं, प्रचारप्रसार से कोसों नहीं बल्कि योजनों दूर रहने में भरोसा करते हैं। वे दोषी इस बात के भी हैं कि वे सरकारी सुविधायें नहीं झटक सके जबकि उनके चरणों की धूलि से भी समानता करने में अक्षम लोगों ने सारी सरकारी सुविधाएँ बटोर लीं। यदि स्वाभिमानी होना गलत है, तो वे गलत हैं। कारण, स्वाभिमान तो उनमें कूटकूट कर भरा है। साहित्य की साधना करना दोष है तो वे दोषी हैं, क्योंकि वे तो साहित्यसाधक हैं; तपस्वी हैं। एकनिष्ठ होना यदि दोष है तो वे दोषी हैं, क्योंकि उनका एकमात्र उद्यम है साहित्यसाधना। साहित्य की राजनीति और गुटबाजी से पने आप को दूर रख कर रचनाकर्म में लगे रहना यदि दोष है तो लालाजी दोषी हैं, क्योंकि न तो उन्होंने साहित्य की राजनीति को पने पास फटकने दिया और न गुटबाजी की दुर्गन्ध की ओर कभी नाक ही दी। अपने आप को प्रगतिशील, जनवादी और न जाने किनकिन अलंकरणों से सुसज्जित करने में लगे कुछ नौसीखियों की दृष्टि में लालाजी बुर्जुवा हैं। लेकिन ऐसे महानुभावों को सम्भवतः यह पता नहीं कि लालाजी कितने प्रगतिशील और जनवादी हैं। ऐसे लोगों की बुद्घि पर गुस्सा नहीं मात्र तरस आती है। गीदड़ यदि शेर की खाल ओढ़ ले तो थोड़ी देर के लिये भ्रम की स्थिति तो निर्मित हो सकती है किन्तु क्या वह इतने से ही शेर बन सकता है? लालाजी तो शेर हैं। उनकी खिल्ली गीदड़ उड़ा लें तो क्या फर्क पड़ता है भला?\nजगदलपुर की सड़कों पर छाता लिये, धोती का एक सिरा उँगलियों के बीच दबा पैदल घूमते लालाजी का मन हुआ तो घुस गये किसी होटल में नाश्ता करने के लिये ऑर मन हुआ तो वहीं सड़क के किनारे खोमचे के पास खड़ेखड़े ही कुछ खा पी लिया। शहर में एक छोटे से बच्चे से ले कर बड़े बूढ़े तक सभी तो पहचानते हैं उन्हें। यह अलग बात है कि पढ़े लिखे लोग लालाजी और अनपढ़ से लोग लाला ‘डोकरा' के नाम से जानते हैं। कुछ वर्षों पूर्व स्कूटर पर से गिर जाने के बाद से वे प्रायः पैदल नहीं चलते। रिक्शे से आते जाते हैं। शहर के सारे रिक्शे वाले उनके घर से भली भाँति परिचित हैं और एक बँधी बँधायी किन्तु रियायती रकम ही उनसे लेते हैं। इस तरह रिक्शे वाले भी उनके प्रति अपना सम्मान प्रदर्शित करते हैं। संवेदनशील इतने कि आज ९१ वर्ष की आयु में भी उन्हें अपनी माता की याद सताती है। वे अपनी स्वर्गीया माता को याद करके किसी शिशु की तरह भावविह्वल हो जाते हैं। दूसरों का ध्यान इतना अधिक रखते हैं कि कोई सगा भी क्या रखता होगा। अभी पिछले वर्ष नवम्बर में मैं जब उनसे मिला था तो वे अपनी स्मरणशक्ति के क्षीण होते जाने को ले कर बहुत परेशान थे। उनकी परेशानी यह थी कि यदि किसी ने उन्हें देख कर नमस्कार किया तो उन्होंने उस नमस्कार का जवाब दिया या नहीं। वे कहने लगे थे, मैं व्यथित हो जाता हूँ जब मुझे यह स्मरण नहीं रहता कि मैंने मेरा अभिवादन करने वाले महानुभाव को उसके अभिवादन का प्रत्युत्तर दिया अथवा नहीं। एक अपराध बोध होता है और आत्मा कचोटती है कि यदि मैंने नमस्कार का जवाब नमस्कार से नहीं दिया तो यह अवश्य ही उस व्यक्ति का मेरे -द्वारा किया गया अपमान ही होगा। मैं इसी बात को ले कर चिन्तित रहा करता हूँ।'\nसाक्षात्कारों से लालाजी प्रायः दूर रहते आये हैं। उनका कहना रहा है कि साक्षात्कार ले कर कोई क्या करेगा? आप हमसे रचनाएँ लीजिये। साक्षात्कार में क्या रखा है?' वे कहते हैं।\nवर्षों पूर्व बस्तर पर पुस्तक लिखने के लिये एक तथाकथित और स्वयंभू साहित्यकार को मध्यप्रदेश शासन ने किसी प्रथम श्रेणी राजपत्रित अधिकारीसी सारी सुविधाएँ और धनराशि मुहैया करवायी किन्तु उन्होंने क्या और कैसा लिखा, आज तक कोई नहीं जानता। किन्तु सुविधाओं और आर्थिक सहायता के बिना लालाजी ने बस्तर : इतिहास एवं संस्कृति' तथा बस्तर लोक : कला एवं संस्कृति', बस्तर की लोक कथाएँ', बस्तर की लोकोक्तियाँ', हल्बी लोक कथाएँ', आंचलिक कविताएँ', मिमियाती ज़िंदगी दहाड़ते परिवेश' आदि महत्त्वपूर्ण पुस्तकों का प्रणयन कर यह सिद्घ कर दिया कि शासकीय सहायता के बिना भी काम किया जा सकता है। और किसी भी तरह की सहायता का मुखापेक्षी होना सृजनात्मकता को निष्क्रिय कर देता है। यही कारण है कि राजकीय सहायता का मुखापेक्षी होना लालाजी को कभी रास नहीं आया। राजभाषा एवं संस्कृति संचालनालय से मिलने वाली सहायता राशि के सन्दर्भ में प्रतिवर्ष माँगे जाने वाले जीवन प्रमाणपत्र के विषय में लालाजी ने स्पष्ट कह दिया था कि उनसे उनके जीवित होने का प्रमाणपत्र न माँगा जाये। शासन उन्हें जीवित समझे तो सहायता राशि दे अन्यथा बन्द कर दे। उनका कहना था कि सहायता माँगने के लिये उन्होंने शासन से कोई याचना नहीं की थी और न करेंगे। वे कहते हैं कि उनकी अर्थव्यवस्था आकाश वृत्ति पर निर्भर करती है।\nपिछले कुछ वर्षों से वे मौन साध लेने को अधिक उपयुक्त मानने लगे हैं। मैंने काफी दिनों से उनका कोई पत्र न आने पर जब उनसे शिकायत की तो उन्होंने मुझे अपने दिनांक १८.०१.०४ के पत्र में लिखा : ....परिस्थितियों ने इन दिनों मुझे मौन रहने को बाध्य कर दिया है। चुप्पी ही विपर्यय की महौषधि होती है। मेरे मौन का कारण तुम नहीं हो।'\nकोई रचना उन्हें भा जाये तो रचनाकार की तारीफ करने में वे कंजूसी बिल्कुल ही नहीं करते। बस्तर की वाचिक परम्परा पर केन्द्रित मेरी पुस्तकों के विषय में उन्होंने अपने एक पत्र में लिखा, बस्तर के लोक साहित्य को समर्पित तुम्हारे चिन्तन, लेखन और प्रकाशन की सारस्वतसेवा का मैं पक्षधर और प्रशंसक हूँ। बधाई शुभकामनाएँ।'' आज जब हम थोथी आत्ममुग्धता के चरम पर हैं और दूसरों की सृजनात्मकता और उपलब्धि हमारे लिये सबसे बड़ा दुःख का कारण हो गयी हैः लालाजी की यह औदार्यपूर्ण प्रतिक्रिया मायने रखती है।\nलालाजी ने जो कुछ लिखा उत्कृष्ट लिखा। बस्तर की संस्कृति और इतिहास पर कलम चलायी तो उसकी प्रामाणिकता पर प्रश्न चिन्ह लगे ऐसी सम्भावना से भी उसे छूता रखा। यही कारण है कि उनके बस्तर सम्बन्धी लेखों की प्रायः चोरी होती रही है। चोरों में बड़े नाम भी शामिल रहे हैं। नामोल्लेख के बिना कहना चाहूँगा कि यह चोरी लगातार और धड़ल्ले से होती रही है। आज भी जारी है। भी पिछले वर्ष एक महाविद्यालय द्वारा प्रकाशित तथाकथित ग्रन्थ में भी बस्तर दशहरा पर लालाजी का पूर्व प्रकाशित लेख जस का तस किसी और ने चुरा कर अपने नाम से प्रकाशित करा लिया है। ऐसी ही चोरियों के सन्दर्भ में जब मेरी उनसे बातचीत हो रही थी तब लालाजी कहने लगे थे, हमें इस बात का गौरव है कि हमने कुछ ऐसा लिखा कि लोग उसे चुराने लगे हैं। चोरी तो बहुमूल्य और महत्त्वपूर्ण वस्तुओं की ही होती है, न?'\nघोटुल पर लोगों ने ऊलजलूल लिखा और बस्तर की इस महत्त्वपूर्ण सांस्कृतिक धरोहर के विषय में भ्रामक प्रचार किया। उसे लांछित किया। किन्तु लालाजी ने घोटुल की आत्मा को समझा और सच्चाई लिखी। अपनी बहुचर्चित पुस्तक बस्तर : इतिहास एवं संस्कृति'' के लेखकीय में वे कहते हैं, मैं शास्त्रीय लेखन का धनी नहीं हूँ। बस्तर : इतिहास एवं संस्कृति' में मेरा अनुभवलेखन संकलित है। ग्रियर्सन, ग्रिग्सन, ग्लासफर्ड और एल्विन आदि जिन विख्यात मनीषियों के उद्घरण देदे कर तथ्यों की पुष्टि की जाती है, उन्होंने जिन क्षेत्रीय रचे बसे लोगों से पूछताछ कर प्रामाणिक सामग्री जुटायी थी, अंचल के वैसे ही लोग मेरे तथ्य प्रदाता भी रहे थे। लेखकीय दृष्टि मेरी स्वतः की है।'' क्या इतनी ईमानदारी किसी और लेखक के आत्मस्वीकार में मिल पाती है? वे बस्तर के बेजुबान लोगों के विषय में इसी लेखकीय में आगे कहते हैं, प्रकृति की खुली पुस्तक में मैंने बस्तर के विगत वनवासी जीवनदर्शन का थोड़ा सा आत्मीय अध्ययन किया है। एक ऐसा लोकजीवन मेरी सृजनशीलता को प्रभावित करता आ रहा है, जिसने जाने नजाने प्रबुद्घ समाज को बहुत कुछ दिया है और जिसके नाम पर गुलछर्रे उड़ाये जाते थे। लँगोटियाँ छिन जाने के बावजूद भी जिसे लँगोटियाँ अपनी जगह सही सलामत मालूम पड़ती थीं। सोचिये, आदमी सामने है। उसका कण्ठ गा रहा है, उसके होंठ मुस्करा रहे हैं और चेहरा उत्फुल्लता निथार रहा है। उसका शरीर गठा हुआ है। समझ में यह नहीं आता कि उसकी इस मस्ती का कारण क्या है? उसकी इस निश्चिंन्तता का रहस्य क्या है? जबकि उसका उत्तरदायित्व बड़ा है और उसके घर कल के लिये भोजन की कोई व्यवस्था नहीं है। उसके नसीब में केवल श्रम ही श्रम है, दुःख ही दुःख है, परन्तु वह दुःख को सुख की तरह जी रहा है। उसका यह जीवनदर्शन कितना प्रेरक है......सोचिये।''\nलालाजी के लिये कोई भी व्यक्ति बुरा नहीं है। देखें उनकी कविता सब अच्छे हैं' की कुछ पंक्तियाँ :\nकिस किस की बोलें बतियाएँ, सब अच्छे हैं,\nआगे पीछे, दाएँ बाएँ सब अच्छे हैं।\nसबको खुश रखने की धुन में सबके हो लें,\nमिल बैठें सब, पियें पिलायें सब अच्छे हैं।\nयह कहना होगा कि यदि हममें अक्षरादित्य लालाजी का स्वाभिमान, उनकी ईमानदारी, उनकी सच्चाई और लगन, परिश्रम तथा निष्ठा का एक छोटा सा अंश भी आ जाये तो यह हमारे लिये बहुत बड़ी उपलब्धि होगी। आज के इस कठिन दौर में लालाजी जैसा व्यक्तित्व मिल पाना सहज नहीं है। हम सब सौभाग्यशाली हैं कि हमें उनका नैकटय सहज ही उपलब्ध है। इसके लिये हमें लालाजी का आभारी होना चाहिये।\nसरगीपाल पारा, कोंडागाँव ४९४२२६, बस्तर (छ.ग.)\n(sahitya shilpi se sabhar)\nप्रस्तुतकर्ता kewal krishna पर 4:03 am कोई टिप्पणी नहीं:\nबीबीसी के पास उपलब्ध दस्तावेज़ों से पता चलता है कि वेदांता रिसोर्सेस की सहयोगी संस्था स्टरलाइट इंडस्ट्रीज़ (इंडिया) लिमिटेड ने सुप्रीम कोर्ट के आदेशों की अवहेलना करते हुए कई एकड़ वन भूमि पर पेड़ों की कटाई की है.\nयह कटाई छत्तीसगढ़ के कोरबा में स्टरलाइट के नियंत्रण वाली भारत अल्यूमिनियम कंपनी (बाल्को) में हुई है.\nवहाँ सिर्फ़ पेड़ों की कटाई ही नहीं हुई है बल्कि बाल्को क़ानून का उल्लंघन करते हुए एक नया स्मेल्टर प्लांट और एक बिजली घर भी बना रहा है. इसी निर्माणाधीन बिजली घर की चिमनी पिछले साल सितंबर में गिर गई थी जिसमें कम से कम 40 लोग मारे गए थे.\nसार्वजनिक क्षेत्र की कंपनी रही बाल्को में अब स्टरलाइट का हिस्सा 51 फ़ीसदी है. दस्तावेज़ बताते हैं कि बाल्को ने 1751 एकड़ की वन भूमि पर कब्ज़ा कर रखा है जिसका भू-स्वामित्व उसके पास नहीं है. इस भूमि पर बिना पूर्व अनुमति के बहुत सी ग़ैर-वन गतिविधियाँ भी चलाई जा रही हैं.\nस्टरलाइट के अधिकारी इन आरोपों का खंडन करते हैं और कहते हैं कि उन्होंने सिर्फ़ उसी भूमि पर पेड़ों की कटाई की है जो निजी भूमि है न कि सरकारी वन भूमि.\nलेकिन छत्तीसगढ़ सरकार के दस्तावेज़ बताते हैं कि बाल्को में सरकारी वन भूमि पर पेड़ों की कटाई हुई और बहुत सी ऐसी गतिविधियाँ हुईं जिससे वन को नुक़सान पहुँच सकता है. उदाहरण के तौर पर कोरबा के तहसीलदार ने 26 अक्तूबर 2010 को जारी पत्र में और कोरबा के वन मंडलाधिकारी ने दो जून 2008 को जारी पत्र में इसके विवरण दिए हैं.\nवेदांता रिसोर्सेस का नाम हाल ही में उड़ीसा के नियामगिरी को लेकर चर्चा में आया था. वहाँ पर्यावरण को होने वाले नुक़सान को लेकर सरकार ने बॉक्साइट के खनन की अनुमति वापस ले ली थी.\nसुप्रीम कोर्ट की अनदेखी\nबाल्को : तीन मार्च, 2008 को सुप्रीम कोर्ट की रोक के तुरंत बाद का सैटेलाइट चित्र\nबाल्को: दो जून, 2010 को लिया गया चित्र जिसमें वन/वनस्तपतियों की कमी स्पष्ट दिख रही है\nबाल्को में वेदांता की ओर से सुप्रीम कोर्ट की अवमानना की जाँच ख़ुद सुप्रीम कोर्ट भी करवा रहा है. इससे पहले सुप्रीम कोर्ट की वन मामलों की समिति, सेंट्रल एम्पॉवर्ड कमेटी (सीईसी) की एक रिपोर्ट के बाद सुप्रीम कोर्ट ने 29 फ़रवरी, 2008 को बाल्को के कब्ज़े वाली भूमि पर किसी भी तरह से पेड़ों की कटाई पर रोक लगा दी थी.\nलेकिन ऐसा प्रतीत होता है कि बाल्को ने सु्प्रीम कोर्ट के आदेशों की अवहेलना करते हुए उस भूमि पर भी पेड़ों की कटाई की जो सरकारी रिकॉर्ड में वन भूमि है और वहाँ भी पेड़ों की कटाई की जिसे उसने निजी भू-स्वामियों से हासिल किया था.\nइस पूरे मामले पर सुप्रीम कोर्ट में दो जनहित याचिकाएँ दायर की गई थीं. एक कोरबा के स्वयंसेवी संगठन सार्थक की ओर से और दूसरा छत्तीसगढ़ के कांग्रेस पार्टी के नेता भूपेश बघेल की ओर से.\nइस जनहित याचिका के अलावा याचिकाकर्ता भूपेश बघेल ने सुप्रीम कोर्ट की अवमानना का भी एक मामला दायर किया है. इस याचिका में उन्होंने बाल्को के अधिकारियों को अवमानना के लिए ज़िम्मेदार ठहराया है जिसमें वेदांता के प्रमुख अनिल अग्रवाल शामिल हैं.\nजब बीबीसी हिंदी ने भूपेश बघेल से संपर्क किया तो उन्होंने कहा, "मैंने सीईसी के समक्ष पर्याप्त सबूत पेश कर दिए हैं जिससे यह ज़ाहिर होता है कि बाल्को में सुप्रीम कोर्ट के रोक की अनदेखी की गई. यह स्पष्ट तौर पर सर्वोच्च न्यायालय की अवमानना का मामला है."\nउन्होंने कहा, "अब यह सीईसी पर है कि वह सबूतों की जाँच करे."\nजबकि सार्थक के संचालक लक्ष्मी चौहान ने बीबीसी हिंदी से कहा, "यह बड़ा मामला है और सीईसी को ख़ुद बाल्को आकर देखना चाहिए कि सुप्रीम कोर्ट की अवमानना हुई है."\nखंडन और सबूत\nबाल्को में संयंत्र के विस्तार के लिए निर्माण कार्य तेज़ी से चल रहा है\nस्टरलाइट या वेदांता के अधिकारियों ने बीबीसी हिंदी के सवालों का कोई जवाब नहीं दिया. लेकिन सुप्रीम कोर्ट में और सीईसी में प्रस्तुत दस्तावेज़ों में उसने इन आरोपों का खंडन किया है.\nवेदांता के अधिकारियों का कहना है कि पेडों की कटाई ज़िला अधिकारियों की अनुमति से और निजी भूमि पर ही हुई है और सुप्रीम कोर्ट ने निजी भूमि पर पेड़ों की कटाई पर कोई रोक नहीं लगाई थी.\nउनका कहना है कि वन भूमि पर कोई कटाई नहीं हुई है.\nलेकिन बीबीसी हिंदी के पास वो दस्तावेज़ उपलब्ध हैं जो इस दावे को ग़लत साबित करते हैं.\nहैदराबाद स्थित एक निजी एजेंसी ने रिमोट सेंसिंग टेक्नालॉजी की मदद से बाल्को संयंत्र के क्षेत्र का आकलन किया है.\nइसके लिए एजेंसी ने बाल्को संयंत्र क्षेत्र के 14 दिसंबर, 2006 के सैटेलाइट चित्र और इंडियन रिसर्च ऑर्गेनाइज़ेशन (इसरो) के तीन मार्च, 2008 और दो जून, 2010 के सैटेलाइट चित्रों की तुलना की है.\nदोनों चित्रों की तुलना करने पर पता चलता है कि बाल्को संयंत्र क्षेत्र में इस दौरान पेड़ों की संख्या में बहुत कमी आई है.\n29 फ़रवरी 2008 और दो जून, 2010 के बीच वन/वनस्पतियों को नुक़सान पहुँचा है. यह नुक़सान 35.79 हेक्टेयर या लगभग 90 एकड़ के क्षेत्र में हुआ है\nसैटेलाइट चित्रों के विश्लेषण पर रिपोर्ट\nइस एजेंसी ने सैटेलाइट से मिले आंकड़ों का विश्लेषण करने के बाद अपनी रिपोर्ट में लिखा है, "29 फ़रवरी 2008 और दो जून, 2010 के बीच वन/वनस्पतियों को नुक़सान पहुँचा है. यह नुक़सान 35.79 हेक्टेयर या लगभग 90 एकड़ के क्षेत्र में हुआ है."\nएजेंसी अपनी रिपोर्ट में कहती है, "वन/वनस्पतियों को नुक़सान बाल्को संयंत्र परिसर के उत्तरी इलाक़े में हुआ है जो मुख्य रुप से 'दो पेड़ों'के प्रतीकों से दर्शाया गया है. "\n'दो पेड़ों' का प्रतीक सरकार के राजस्व रिकॉर्डों में बड़े झाड़ के जंगल के लिए उपयोग में लाया जाता है.\nयाचिकाकर्ताओं के अनुसार ये सारे सबूत अब सुप्रीम कोर्ट के वन मामलों की समिति सीईसी के पास है जिसने अवमानना के मामले में सुनवाई पूरी कर ली है और अब वह अंतिम रिपोर्ट तैयार कर रही है.\nवन भूमि पर कब्ज़ा और कटाई\nपहले बाल्को सार्वजनिक क्षेत्र की कंपनी हुआ करती थी. वर्ष 2001 में भारत सरकार ने बाल्को का विनिवेश करने का फ़ैसला किया था. वेदांता की भारतीय सहयोगी कंपनी स्टरलाइट ने 551 करोड़ रुपए में बाल्को के 51 फ़ीसदी शेयर ख़रीद लिए थे.\nइस सौदे के ज़रिए स्टरलाइट को बाल्को में एक लाख टन के एक स्मेल्टर प्लांट, एक अल्यूमिनियम रोलिंग प्लांट, 270 मेगावॉट के एक कैप्टिव पॉवर प्लांट और 2,780 एकड़ भूमि पर कब्ज़ा मिल गया था.\nसरकारी अधिकारी कहते हैं कि जहाँ निर्माणाधीन चिमनी गिरी वह सरकारी ज़मीन है और वहाँ जंगल दर्ज है\nऐसा प्रतीत होता है कि बाल्को ने इस सौदे के समय भूमि के स्वामित्व की ठीक तरह से जाँच नहीं की क्योंकि जो भूमि उसे कब्ज़े में मिली उसमें निजी और वन भूमि भी थी.\nलेकिन जब भू-स्वामित्व का विवाद सामने आया तो छत्तीसगढ़ सरकार ने इसकी जाँच के लिए एक समिति का गठन किया. वर्ष 2005 में अपनी रिपोर्ट में छत्तीसगढ़ सरकार की समिति ने कहा था कि कुल 1,751 एकड़ भूमि राजस्व वनभूमि है और बाल्को को पास इसके उपयोग की कोई अनुमति नहीं है.\nइसके बाद सुप्रीम कोर्ट में दोनों जनहित याचिकाएँ दायर की गईं जिसके बाद सुप्रीम कोर्ट ने सीईसी से इस मामले की जाँच करने को कहा.\nसीईसी ने 17 अक्तूबर को अपनी रिपोर्ट में सुझाव दिया कि बाल्को के पास भू-स्वामित्व नहीं है लेकिन उसे इस मामले में 'पोस्ट फ़ैक्टो क्लियरेंस' यानी आधिपत्य के आधार पर उपयोग की अनुमति दी जा सकती है. लेकिन बाल्को ने सीईसी की रिपोर्ट को स्वीकार करने की जगह इसे सुप्रीम कोर्ट में चुनौती देने का फ़ैसला किया.\nइस चुनौती याचिका के बाद सुप्रीम कोर्ट ने 29, फ़रवरी, 2008 में बाल्को में पेड़ों की कटाई पर प्रतिबंध लगा दिया.\nइस समय बाल्को में संयंत्र के विस्तार का कार्य चल रहा है. वहाँ एक नया स्मेल्टर प्लांट और एक नए बिजली घर की स्थापना की जा रही है.\nदस्तावेज़ बताते हैं कि इस विस्तार कार्य के लिए बड़ी संख्या में पेड़ों की कटाई की है जिसमें वन भूमि के पेड़ भी शामिल हैं.\nप्रस्तुतकर्ता kewal krishna पर 4:42 am कोई टिप्पणी नहीं:\nछत्तीसगढ़ की राजधानी रायपुर से लगभग 145 किलोमीटर की दूरी पर अठारहवीं सदी के महान समाज सुधारक गुरू बाबा घासीदास की जन्म भूमि और तपोभूमि गिरौदपुरी में अत्याधुनिक प्रौद्योगिकी के जरिए बन रहा 243 फीट की ऊंचाई का जैतखाम दुनिया में आधुनिक भारतीय इंजीनियरिंग प्रतिभा का एक शानदार उदाहरण होगा। उल्लेखनीय है कि राष्ट्रीय राजधानी दिल्ली स्थित लगभग आठ सौ वर्ष पुराना 237.8 फीट (72.5 मीटर) ऊंची कुतुब मीनार भारतीय इतिहास और पुरातत्व की बहुमूल्य धरोहर के रूप में यूनेस्को की विश्व धरोहर स्मारक सूची में शामिल है, जिसकी ऊंचाई छत्तीसगढ़ के गिरौदपुरी में 51 करोड़ रूपए से भी अधिक लागत से बन रहे विशाल जैतखाम से लगभग पांच मीटर कम है। गिरौदपुरी में छत्तीसगढ़ सरकार द्वारा बनवाए जा रहे इस गगन चुम्बी जैतखाम की ऊंचाई 243 फीट (करीब 77 मीटर) होगी। इस प्रकार कुतुब मीनार से करीब पांच मीटर ऊंचे इस जैतखाम का निर्माण पूर्ण होने पर इसकी गिनती भी इतिहास और आधुनिक स्थापत्य कला की दृष्टि से दुनिया की एक अनमोल धरोहर के रूप में होने लगेगी और यह यूनेस्को की विश्व धरोहर स्मारकों के समकक्ष आ जाएगा।\nसतनाम पंथ के प्रवर्तक बाबा गुरू घासीदास का जन्म गिरौदपुरी में लगभग ढाई सौ साल पहले, 18 दिसम्बर 1756 को हुआ था। उन्होंने इसी गांव के नजदीक छाता पहाड़ में कठिन तपस्या की और अपने आध्यात्मिक ज्ञान के जरिए देश और दुनिया को सत्य, अहिंसा, दया, करूणा, परोपकार जैसे सर्वश्रेष्ठ मानवीय मूल्यों की शिक्षा देकर सत्य के मार्ग पर चलने का संदेश दिया। इसके फलस्वरूप यह गांव विशेष रूप से छत्तीसगढ़ की जनता की आस्था का प्रमुख केन्द्र बन गया, जहां बाबा घासीदास के महान विचारों के साथ-साथ उनकी यश-कीर्ति को जन-जन तक पहुंचाने और दूर-दूर तक फैलाने के लिए प्रदेश के मुख्यमंत्री डॉ. रमन सिंह के नेतृत्व में राज्य सरकार के लोक निर्माण विभाग ने गिरौदपुरी में करीब तीन वर्ष पहले कुतुब मीनार से भी ऊंचे इस विशाल जैतखाम का निर्माण शुरू किया था, जो अब तेजी से पूर्णता की ओर अग्रसर है। प्रति दिन वहां आने वाले श्रध्दालुजन और पर्यटक इस विशाल जैतखाम की निर्माण्ा प्रक्रिया को उत्सुकता से निहारते नजर आते हैं। गिरौदपुरी धाम के सौन्दर्यीकरण और वहां निर्मित विभिन्न बुनियादी सुविधाओं के फलस्वरूप अब स्कूली बच्चे भी बड़ी संख्या में शैक्षणिक भ्रमण के लिए वहां आने लगे हैं। छायादार वृक्षों के नीचे इन हंसते-खेलते बच्चों को तीर्थ यात्रा में एक साथ बैठकर भोजन करते और घूमते-फिरते देखने पर सचमुच काफी सुखद अनुभूति होती है।\nबाबा घासीदास जैसे महान संत के प्रखर व्यक्तित्व और उनके कृतित्व ने छत्तीसगढ़ सहित सम्पूर्ण भारत के सांस्कृतिक इतिहास में गिरौदपुरी का नाम स्वर्णिम अक्षरों में अंकित कर दिया है। इसे ध्यान में रखकर वहां इस विशाल जैतखाम का निर्माण किया जा रहा है। डॉ. रमन सिंह ने जहां 23 दिसम्बर 2007 को जनप्रतिनिधियों और समाज प्रमुखों की उपस्थिति में इस विशाल जैतखाम के निर्माण कार्य का शुभारंभ किया था। यह विशाल जैतखाम भारत की आधुनिक इंजीनियरिंग प्रतिभाओं का एक शानदार कमाल भी होगा। छत्तीसगढ़ सरकार के लोक निर्माण विभाग द्वारा इसका निर्माण भारतीय प्रौद्योगिकी संस्थान (आई.आई.टी.), रूड़की के वरिष्ठ और अनुभवी विशेषज्ञों से बनवाए गए नक्शे और डिजाईन के अनुरूप किया जा जा रहा है। यह सम्पूर्ण रूप से भूकम्परोधी और अग्निरोधी होगा। सतनाम पंथ के गौरवशाली प्रतीक के रूप में दुनिया को मानव कल्याण और विश्व शांति संदेश देने के लिए इस पर परम्परागत श्वेत ध्वज भी फहराया जाएगा।\nवर्ष 2004 में गिरौदपुरी के ऐतिहासिक महत्व को देखते हुए इस गांव के समग्र विकास के लिए समाज प्रमुखों और जनप्रतिनिधियों की बैठक में सलाह-मशविरा कर एक समन्वित विशेष कार्य योजना बनाने का निर्णय लिया। वित्तीय वर्ष 2004-05 में इस कार्य योजना पर अमल शुरू किया गया। इसके क्रियान्वयन के लिए आदिम जाति और अनुसूचित जाति विकास विभाग को नोडल विभाग के रूप में जिम्मेदारी दी गयी। विशेष कार्ययोजना के तहत गिरौदपुरी धाम के विकास के लिये वर्ष 2004 से अब तक लगभग 18 करोड़ रूपये की धनराषि मंजूर की जा चुकी है। यह राशि वहां बनाए जा रहे कुतुब मीनार से भी ऊंचे जैतखाम के लिए निर्धारित 51 करोड़ 43 लाख रूपए की धनराशि से अलग है। इस तीर्थ भूमि के विकास के लिए प्रथम वर्ष में विशेष कार्य-योजना के तहत पांच करोड़ रूपए आवंटित किए गए और यह सम्पूर्ण राशि विभिन्न विकास कार्यों पर खर्च की गयी। अगले वर्ष 2005-06 में भी लगभग पांच करोड़ रूपए का आवंटन दिया गया और बुनियादी सुविधाओं के विकास पर शत-प्रतिशत राशि व्यय की गयी। वर्ष 2006-07 में तीन करोड़ रूपए आवंटन किए गए। इसमें से विभिन्न निर्माण कार्यों पर लगभग दो करोड़ 13 लाख रूपए खर्च हुए। पिछले साल करीब दो करोड़ 35 लाख रूपए का आवंटन जारी किया गया।\nसमन्वित विकास की कार्य-योजना के तहत हुए विभिन्न निर्माण कार्यों के फलस्वरूप गिरौदपुरी की तस्वीर एकदम से बदल गयी है। पहाड़ी पर स्थित मुख्य मंदिर और मेला परिसर काफी व्यवस्थित हो गया है। गुरू दर्शन मेले में वहां हर साल आने वाले लाखों श्रध्दालुओं के लिए अब पगडंडी नहीं, बल्कि साफ-सुथरी चौड़ी और पक्की सड़कें हैं, जिन पर मार्ग विभाजक बनाकर सूर्य किरणों पर आधारित सौर ऊर्जा प्रणाली सहित परम्परागत विद्युत प्रकाश की भी व्यवस्था है। समन्वित विकास कार्यों से इस तपोभूमि की छटा अब आकर्षक और मनोरम हो गयी है। मेला और मंदिर परिसर में हजारों की संख्या में विभिन्न प्रकार के पेड़-पौधे लगाये गये हैं। इन हरे-भरे पौधों से जहां मन को षांति मिलती है, वहीं मंदिर परिसर के आध्यात्मिक वातावरण से बाबा गुरू घासीदास के सद्भावना, भाईचारा, सच्चाई,सादगी, दया, करूणा, अहिंसा और परोपकार का संदेष भी मिलता है।\nलगभग चार सौ एकड़ में फैले इस विषाल परिसर में विशेष कार्य-योजना के तहत अनेक विकास कार्य सम्पन्न हुए है। मंदिर परिसर साफ सुथरा है और वहां कांक्रीटीकरण किया गया है। मेला परिसर में सघन वृक्षारोपण, विद्युतीकरण्ा, यात्री षेड, पेयजल की व्यवस्था और पार्किंग स्थल विकसित किया गया है। मुख्य मंदिर, जैतखाम और विषाल प्रवेष द्वार को संगमरमर जड़ कर बेहद आकर्षक और वैभवपूर्ण बनाया गया है। सभी पवित्र स्थलों को जोड़ने सड़क, सीढ़ी और सुरक्षा दीवाल बनाये गये हैं। गिरौदपुरी मेला परिसर वृक्षारोपण से आच्छादित है। मुख्य मंदिर के पास हाई मास्ट लाईट की व्यवस्था है। दूरस्थ अंचलों से आने वाले श्रध्दालुओं के ठहरने के लिये 09 विषाल यात्री षेड बनाये गये हैं। यह स्थल पहले की तुलना में कई गुना आकर्षक, सुविधायुक्त और मनोरम स्थल के रूप में विकसित हो गया है। तीर्थ यात्रियों के ठहरने के लिए अब तक नौ विशाल प्रतीक्षालय भवनों (शेडों) का निर्माण हो चुका है, जहां श्रध्दालुजन आराम से रात्रि में भी रूक सकते हैं।\nकार्य-योजना के प्रथम वर्ष में सम्पूर्ण मंदिर परिसर की साज-सज्जा की गई और आस-पास के क्षेत्र में भूमि समतलीकरण, मुरमीकरण और वृक्षारोपण भी किया गया। मुख्य बस्ती से मंदिर स्थल तक चौड़ी कांक्रीट सड़क और प्रवेष द्वार बनाया गया। सड़क के बीचों-बीच विद्युत के खम्भे लगाये गये। मंदिर परिसर में आकर्षक मुख्य प्रवेष द्वार और निर्गम द्वार बनाया गया। मंदिर परिसर में अहाते का निर्माण और जैतखाम का पुनर्निर्माण किया गया। मेला परिसर को आकर्षक बनाने समतली करण एवं मुख्य प्रवेष द्वार का विस्तार किया गया। गिरौदपुरी बस्ती के भीतर सीमेंट कांक्रीट की सड़कें बनवायी गयी हैं। ग्राम महराजी से पंचकुण्डी तक मार्ग बनाया गया। मंदिर से चरण कुण्ड तक कांक्रीट का सीढ़ीदार मार्ग एवं प्रवेष द्वार बनाया गया। इसी प्रकार चरण कुण्ड से अमृत कुण्ड तक सीढ़ीदार कांक्रीट का मार्ग और सुरक्षा दीवार बनाया गया। मुख्य प्रवेष द्वार से मंदिर तक के मार्ग का कांक्रीटीकरण और मंदिर क्षेत्र का कांक्रीटीकरण किया गया। यहां बड़ी संख्या में आने वाले श्रध्दालुओं के ठहरने के लिये तीन विश्राम गृह का निर्माण किया गया। महराजी से पवित्र छातापहाड़ तक सीमेंट कांक्रीट सड़क बनाया गया। गिरौदपुरी धाम से मात्र छह किलोमीटर पर स्थित छातापहाड़ में ही गुरू घासीदासजी ने कठोर तपस्या कर ज्ञान प्राप्त किया था। वहां पर फाल्गुन शुक्ल षष्ठी के दिन जैतखाम में जगत गुरू द्वारा ध्वजारोहण भी किया जाता है। गिरौदपुरी धाम के मेला स्थल पर पेयजल व्यवस्था के साथ ही पंचकुण्डी में भी पेयजल व्यवस्था के साथ ही पौध रोपण के रखरखाव के लिये ड्रिप कोर्स सिंचाई की व्यवस्था की गयी है। इसके अलावा ग्राम महराजी से छाता पहाड़ तक नल जल योजना भी प्रारंभ की गयी है। गिरौदपुरी बस्ती और मेला सड़क, मेला स्थल, मुख्य मंदिर परिसर, चरणकुण्ड का विद्युतीकरण किया गया। गिरौदपुरी बस्ती से मंदिर प्रवेष द्वार तक के क्षेत्र में पार्किग स्थल विकसित किया गया। पूरे क्षेत्र में आकर्षक ग्लो साइन बोर्ड लगाया गया। मेला बाजार स्थल का भी समतलीकरण किया गया। मेला स्थल और मंदिर परिसर में 10 हजार पौधों का रोपण किया गया।\nविशेष कार्य-योजना के तहत वर्ष 2005-06 में मेला परिसर, चरणकुण्ड और अमृतकुण्ड में विद्युतीकरण और वृक्षारोपण के रखरखाव एवं महराजी से छाता पहाड़ तक डब्ल्यू.बी.एम. सड़क और श्रध्दालुओं की सुविधा के लिये चबूतरा निर्माण किया गया। गिरौदपुरी में लगभग 55 लाख रूपये की लागत से विश्राम गृह, सिविक सेन्टर में अतिरिक्त कमरों का निर्माण, 10-10 लाख रूपये की लागत से हाई स्कूल और माध्यमिक षाला, 55 लाख रूपये की लागत से चार यात्री षेड का निर्माण और 59 लाख रूपये की लागत से गिरौदपुरी धाम में पेयजल और निस्तार की अतिरिक्त व्यवस्था की गई है। इसके साथ ही हेलीपेड स्थल तक पहुंच मार्ग, 59.28 लाख रूपये की लागत से मुख्य मार्ग से जन्म स्थली और मुख्य मार्ग से मंदिर पहुंच मार्ग तक कांक्रीटीकरण, साढे 26 लाख रूपये की लागत से डब्ल्यू.बी.एम. सड़क और वन्य जीवों के पेयजल के लिये स्टापडेम का निर्माण कराया गया है। 79 लाख 76 हजार रूपये की लागत से गिरौदपुरी बस्ती की आंतरिक मार्गों का कांक्रीटीकरण कराया गया।\nइसके बाद वर्ष 2006-07 में इस विशेष कार्य-योजना के तहत मेला क्षेत्र में 10 लाख रूपये की लागत से पार्किंग स्थल विकसित किया गया। करीब 43 लाख 31 हजार रूपये की लागत से तीन यात्री षेड बनवाए गए, 23 लाख रूपये की लागत से महराजी से छातापहाड़ मार्ग में पुलिया सह स्टाप डेम का निर्माण कराया गया और महराजी तालाब का गहरीकरण कार्य भी हुआ। इसी प्रकार छातापहाड़ के पास स्थित तालाब का राहत कार्य में गहरीकरण कराया गया। सात लाख रूपये की लागत से सुलभ षौचालय का निर्माण कराया गया। छोटे षेरपंजा मंदिर से बछिया जीवन दान षोरपा तालाब तक कांक्रीट सड़क 24 लाख 83 हजार रूपये में पूर्ण किया गया है। इसके अलावा 18 लाख 17 हजार रूपये की लागत से मुख्य मार्ग से मटियाटोली तक पहुंच मार्ग और छाता पहाड़ मार्ग में डामरीकरण कराया गया। मेला क्षेत्र में 32 लाख 21 हजार रूपये की लागत से पार्किंग स्थल विकसित किया गया। महराजी के पास तालाब और ब्रिज का निर्माण किया गया। साथ ही गिरौदपुरी में 29 लाख रूपये की लागत से तालाब गहरीकरण एवं पिचिंग का कार्य पूर्ण कराया गया है। छाता पहाड़ के सौंदर्यीकरण पर6लाख और अनुसूचित जाति कन्या आश्रम के जीर्णोध्दार पर 10 लाख रूपये की राषि व्यय की गई है। वर्ष 2007-08 में 13 लाख 77 हजार रूपये की लागत से यात्री निवास षेड का निर्माण कराया गया है।\nवर्ष 2007-08 में 27 लाख 54 हजार रूपये की लागत से मेला परिसर में दो यात्री षेड का निर्माण किया गया। इनमें प्रत्येक पर 13 लाख 77 हजार रूपये की राषि व्यय की गई है। वर्ष 2008-09 में गिरौदपुरी के समन्वित विकास कार्यों के लिये दो करोड़ 34 लाख रूपये की राषि आबंटित की गई है। इनमें मुख्य रूप से गिरौदपुरी में हाई मास्ट लाइट पर 19 लाख और मेला परिसर पर सीमेंन्ट कांक्रीट सड़क निर्माण पर साढे 24 लाख रूपये की राषि व्यय की गई है। मेला परिसर, महराजी से पंचकुण्डी, छाता पहाड़ एवं पंचकुण्डीय महराजी बायपास से गिरौदपुरी से छातापहाड़ तक सीमेंट कांक्रीट रोड का कार्य एक करोड़ 67 लाख रूपये की लागत से पूर्ण कर लिया गया है।\nगिरौदपुरी धाम में हर रोज दूर-दूर से आने वाले श्रध्दालुजन इस विशाल जैतखाम की निर्माण प्रक्रिया को भी काफी उत्साह और उत्सुकता से निहारते नजर आते हैं। पहले यहां पर यात्री प्रतीक्षालयों की काफी कमी थी, लेकिन अब राज्य सरकार ने इस अभाव को दूर करते हुए विशाल यात्री शेडों का निर्माण करवा दिया है। निस्तारी की भी अच्छी सुविधा विकसित की गयी है। यहां आने वाले तीर्थ यात्रियों के अनुसार कुछ वर्ष पहले तक यहां चरण कुण्ड, अमृत-कुण्ड और छाता पहाड़ आने-जाने के लिए पगडंडीनुमा उबड़-खाबड़ रास्ते हुआ करते थे, लेकिन अब चरण कुण्ड से अमृत कुण्ड तक सीढ़ीदार सुन्दर और सुगम रास्ता बन चुका है, वहीं छाता पहाड़ जाने के लिए पक्की सड़क भी बनवा दी गयी है। छाता पहाड़ चढ़ने के लिए सीढ़ीदार मार्ग तथा सौर ऊर्जा आधारित विद्युत खंभों सहित सुरक्षा की दृष्टि से रेलिंग और नाले पर पुलिया निर्माण के फलस्वरूप यहां का सौन्दर्य और भी बढ़ गया है। एक तीर्थ यात्री ने कहा कि गिरौदपुरी तक आने-जाने के लिए राज्य सरकार द्वारा बनवायी गयी सड़कों का उल्लेख करते हुए कहा कि इससे अब हमारी तीर्थ यात्रा काफी सुगम हो गयी है।\nइतिहास के पन्नों में गिरौदपुरी धाम\nऐतिहासिक तथ्यों के अनुसार मानवता के पुजारी संत गुरू घासीदास जी का जन्म गिरौदपुरी में 18 दिसम्बर सन 1756 को हुआ था। युवा अवस्था में उन्होंने इसी गांव से लगभग छह किलोमीटर की दूरी पर घने जंगलों से परिपूर्ण छाता-पहाड़ के नाम से प्रसिध्द पर्वत पर कठोर तपस्या की और गिरौदपुरी पहुंचकर लोगों को सत्य, अहिंसा, दया, करूणा और परोपकार के उपदेशों के साथ मानवता का संदेश देने लगे। उपलब्ध अभिलेखों के अनुसार इस ऐतिहासिक घटना को यादगार बनाने के लिए समाज की ओर से जगद्गुरू गद्दीनशीन स्वर्गीय श्री अगम दास जी (पूर्व सांसद) द्वारा वहां लगभग 74 वर्ष पहले (वर्ष 1935 में) माघ-पूर्णिमा के दिन गुरू दर्शन मेले की शुरूआत की गयी। कुछ लोगों का यह भी कहना है कि मेले की शुरूआत 1935 से भी पहले हो चुकी थी, लेकिन गुरू अगम दास जी ने समाज प्रमुखों से सलाह-मशविरा कर 1935 में जनसहयोग से विधिवत पाम्पलेट छपवा कर प्रचार-प्रसार के साथ इसे और भी अधिक सुव्यवस्थित रूप से आयोजित करना प्रारंभ किया था। लगभग तीन दशक बाद वर्ष 1966 में समाज प्रमुखों द्वारा आम सहमति से लिए गए निर्णय के अनुसार गुरू दर्शन मेला हर साल फाल्गुन शुक्ल पंचमी से सप्तमी तक आयोजित किया जा रहा है। राज्य सरकार की विशेष कार्ययोजना के तहत विकास कार्यो के फलस्वरूप इस गरिमामय मेले की रौनक और भी ज्यादा बढ़ गयी है। अब तो इस तीन दिवसीय वार्षिक मेले में आने वाले तीर्थ यात्रियों की संख्या दस लाख से पन्द्रह लाख तक पहुंच जाती है। मेले में श्रध्दालुओं के लिए बिजली, पानी, सड़क आदि जरूरी सुविधाओं की जरूरत लम्बे समय से महसूस की जा रही थी। रमन सरकार ने इस दिशा में तत्परता से कदम उठाया और लोगों की वर्षो पुरानी मांगे पूरी हुई।\nकुतुब मीनार : कुछ ऐतिहासिक तथ्य\nइतिहासकारों के अनुसार राष्ट्रीय राजधानी दिल्ली में कुतुब मीनार का निर्माण कुतुबुददीन एबक ने सन 1193 ईस्वी में प्रारंभ करवाया था, लेकिन निर्माण पूर्ण होने से पहले ही उनकी मृत्यु हो गयी। उनके बाद इल्तुतमिश ने दिल्ली के शासक के रूप में इसके निर्माण को आगे बढ़ाया और इसमें तीन मंजिले जुड़वायी। कुतुब मीनार में किसी दुर्घटना के बाद सन 1386 ईस्वीं में उसका पुनर्निर्माण फिरोज शाह तुगलक के समय किया गया। कुछ इतिहासकारों के मुताबिक कुतुब मीनार का नाम कुतुबुददीन एबक के नाम पर हुआ, जबकि कुछ इतिहासकारों का यह कहना है कि इसका नामकरण बगदाद के संत कुतुबुददीन बख्तियार काकी के नाम पर हुआ, जो इल्तुतमिश के समय भारत आए थे। इल्तुतमिश उनसे काफी प्रभावित थे।\nप्रस्तुतकर्ता kewal krishna पर 8:38 am4टिप्‍पणियां:\nअनियतकालीन साहित्यिक पत्रिका सापेक्ष 51 वां अंक वरिष्ठ साहित्यकार विनोद कुमार शुक्ल के व्यक्तित्व पर केन्द्रित है। इस अंक में श्री शुक्ल के अप्रकाशित सम्पूर्ण उपन्यास 'हरी घास की छप्परवाली झोपड़ी' और 'बौना पहाड़' का समावेश है। सापेक्ष द्वारा अब तक सुप्रसिध्द साहित्यकार पदुमलाल-पुन्ना लाल बख्शी, छायावाद के कवि मुकुटधर पाण्डेय, शमशेर बहादुर सिंह, त्रिलोचन एवं संत कबीर पर केन्द्रित अंक प्रकाशित किये जा चुके है। मुख्यमंत्री डा.रमनसिंह ने 51वें अंक का विमोचन किया। इस अवसर पर पत्रिका के संपादक महावीर अग्रवाल सहित संजीव बख्शी और अभय मिश्रा भी उपस्थित थे।\nप्रस्तुतकर्ता kewal krishna पर 5:21 am3टिप्‍पणियां:\nछत्तीसगढ़ के पशु वैज्ञानिकों की शानदार कामयाबी\nछत्तीसगढ़ के दुर्ग जिले के ग्राम अंजोरा स्थित पशु चिकित्सा एवं पशु पालन महाविद्यालय के पशु वैज्ञानिकों को गायों के बांझपन को दूर करने और पशुओं में गोलकृमि रोग निवारण की नयी तकनीक विकसित करने में शानदार कामयाबी मिली है। इन वैज्ञानिकों ने अपने गहन अनुसंधान के द्वारा एक ऐसी प्रणाली का आविष्कार किया है, जिससे अब बांझ गायों को दुधारू बनाया जा सकेगा। इसके साथ ही पशुओं में गोलकृमि (निमटोड) जैसी गंभीर बीमारी का निदान भी हो सकेगा। पशु वैज्ञानिकों द्वारा विकसित इन दोनों अनुसंधान तकनीकों के व्यवसायिक उपयोग के लिए हाल ही में इंदिरा गांधी कृषि विश्वविद्यालय रायपुर और राष्ट्रीय अनुसंधान विकास निगम, नई दिल्ली के बीच अनुबंध भी किया गया है।\nइंदिरा गांधी कृषि विश्वविद्यालय रायपुर के अंतर्गत संचालित पशु चिकित्सा एवं पशु पालन महाविद्यालय अंजोरा दुर्ग के पशुशरीर क्रिया विज्ञान विभाग द्वारा वर्ष 2004 से 2007 तक भारतीय कृषि अनुसंधान परिषद नई दिल्ली द्वारा संचालित अनुसंधान परियोजना में किए गए शोघ में यह पाया कि बांझ गायों को भी दूधारू बनाया जा सकेगा। संस्थान के प्राध्यापक डॉ. जावेद खान के नेतृत्व में पशु वैज्ञानिकों के दल ने इसके लिए एक किट विकसित की है। जिसे पशु चिकित्सकों की मदद से मात्र चौबीस दिनों के उपचार से बांझ गायों को दुधारू बनाया जा सकेगा। इस तकनीक के उपयोग से यह भी पाया गया है कि नब्बे प्रतिशत गायों का बांझपन खत्म हो जाता है और वे भविष्य में गाभीन भी हो जाती है। इस तकनीक से बांझ गायों से प्राप्त दूध सामान्य गायों से प्राप्त दूध जैसा ही पौष्टिक और स्वास्थ्यवर्धक होता है। इसी तरह महाविद्यालय के पशु परजीवी विभाग द्वारा पशुओं में गोलकृमि जैसे गंभीर रोग के निवारण के लिए जैविक उत्पाद विकसित किया गया है। इस जैविक उत्पाद का दवाई के रूप में उपयोग करने से गोल कृमि की समस्या से निजात पाया जा सकता है। गौरतलब है कि पशुओं में गोलकृमि परजीवी की समस्या भारत सहित विश्व के दूसरे देशों में भी एक गंभीर समस्या है। इस रोग से पशुओं में डायरिया हो जाता है। जिससे दुधारू पशुओं के दूध उत्पादन में कमी आ जाती है साथ ही उनके बच्चों की मौत भी हो जाती है। गोलकृमि के रोकथाम के लिए बाजार में सामान्यत: रसायनयुक्त एलोपैथी दवाईयां उपलब्ध है परंतु इससे इसका स्थायी निदान नही हो पाता। महाविद्यालय के प्राध्यापक डॉ. पी. के. सान्याल के नेतृत्व में पशु वैज्ञानिकों के दल द्वारा किए गए अनुसंधान में यह पाया कि गोलकृमि (निमटोड) के नियंत्रण के लिए आथ्रोबोट्रायस ओलिगोस्पोरा और डुडिंगटोनिया फलेगरेन्स फफूंद उपयुक्त है। इस फफूंद के पावडर को दवाई के रूप में उपयोग करने से गोलकृमि की समस्या से निजात पाया जा सकता है। पशु वैज्ञानिकों द्वारा विकसित उपरोक्त दोनों अनुसंधान तकनीकों के व्यवसायिक उपयोग के लिए हाल ही में इंदिरा गांधी कृषि विश्वविद्यालय रायपुर और राष्ट्रीय अनुसंधान विकास निगम, नई दिल्ली के बीच अनुबंध भी किया गया है। जिससे यह दवाईयां शीघ्र ही बाजार में बिक्री के लिए उपलब्ध हो सकेगी\nप्रस्तुतकर्ता kewal krishna पर 5:24 am कोई टिप्पणी नहीं:\nबात करीब तीन साल पुरानी है. अपने एक पत्रकार मित्र के माध्यम से एक लड़की से रायपुर में मिलना हुआ. परिचय के क्रम में पता चला कि किसी प्रोजेक्ट के सिलसिले में वो रायपुर में है और बस्तर अंचल में काम करना उसका ध्येय है. जल्द ही यह पता चला कि उसकी कम्पनी का नाम भले ही अलग हो, लेकिन मोटे तौर पर वह टाटा के लिए काम करती है. बकौल उस लड़की उसकी कम्पनी देश का सबसे बड़ा पीआर ऑर्गेनाइजेशन है.\nहालांकि जल्द ही हम दोनों को ये पता चल गया कि हम दोनों ही एक दूसरे के किसी काम के नहीं है. उसकी अपने से एक सामान्य अपेक्षा यह थी कि यहां के पत्रकारों-संपादकों से उसका परिचय कराऊं और टाटा के लोहंडीगुडा संयंत्र की कुछ ‘सकारात्मक’ खबरे छपाने में उसकी मदद करूं. थोडा-सा अनौपचारिक होने पर इस लेखक ने बिल्कुल यही सोचा कि भले ही मिलना-जुलना आप मित्रतावश ही करें, लेकिन कोई भी व्यक्ति इस बात का भरोसा नहीं करेगा कि बिना किसी आर्थिक स्वार्थ के कोई टाटा के लिए सिफारिश करेगा. बात आयी-गयी हो गयी. बाद में कुछ पत्रकारों को अपनी ‘स्टोरी’ की कीमत वसूलते, टाटानगर तक जा ऐश करते भी इस लेखक ने खूब देखा. खैर..उसको खुदा मिले हैं खुदा की जिसे तलाश...!\nतो अब जब देश के करोड़ों लोग वैष्णवी कम्युनिकेशन और उसकी मालिक देश की सबसे बड़ी दलाल नीरा राडिया के बारे में जान कर हतप्रभ हैं तो मात्र एक सवाल जेहन में आ रहा है कि जो बात अपने जैसे सामान्य व्यक्ति की समझ में आ गया था (कि टाटा के लिए काम करने वाली किसी एजेंसी की वकालत करके आप पाक साफ़ तो बिलकुल नहीं दिख सकते) क्या वह बरखा दत्त जैसी आइकान को नहीं मालूम रहा होगा. आज जब बरखा अपनी बातचीत को ‘खबर’ प्राप्त करने की एक सामान्य प्रक्रिया कह रही है, खुद ये भी स्वीकार कर रही है कि नीरा से उसने झूठ बोला था तो उस पर तरस ही खाया जा सकता था. हालाकि अन्य लोगों के विचारों के उलट हम यह बिलकुल नहीं मानते हैं कि बरखा दत्त, वीर संघवी, प्रभु चावला जैसे लोगों ने नागरिकों का भरोसा तोड़ा है. देश के युवा अगर इन हस्तियों को अपना आदर्श मानते थे (या हैं भी ) तो कम से कम इसलिए तो बिल्‍कुल नहीं कि इन पत्रकारों में वो माखनलाल चतुर्वेदी, गणेश शंकर विद्यार्थी, माधवराव सप्रे या चंदूलाल चंद्राकर की आत्मा देखते थे. युवाओं के आदर्श ये इसलिए हैं कि आज का हर युवा उन्हीं की तरह का लाइफस्टाइल वैसी ही जिंदगी जीना चाहता है, वैसा ही रौब और दाब चाहता है. सब को यह बेहतर पता है कि सत्ता की नजदीकियों, धनकुबेरों के सानिध्य को यूं ही जाया करने की बेवकूफी कोई नहीं करता. सब अलग-अलग तरीके से कीमत वसूलना जानते है. उनकी बुद्धिमता का मतलब ही यही है कि किस तरह अपने सात पुश्तों के लिए अय्याशी का सामन इकठ्ठा कर लिया जाए. अभी आए टेप प्रकरण में, जिसकी कई परतें अभी खुलनी बाकी है.\nगौर करने लायक बात यह है कि केवल नीरा राडिया का फोन टैप किया गया है. अगर जिन-जिन से उसकी बात हुई उन लोगों का फोन टैप किया जाता तब पता चलता कि ऐसे कितनी दलाल देश में भरे पड़े हैं और इन दलालों की दलाली कर क्या-क्या पाया है पत्रकारों ने. खैर, तो दिक्कत इन लोगों से बिल्कुल नहीं है. जब तक देश के भ्रष्ट तंत्र में कोई आमूलचूल एवं क्रांतिकारी परिवर्तन न लाया जाय, जब तक हज़ारों करोड़ रूपये हड़प लेने वाले लोगों को सौ रुपया काट लेने वाले जेबकतरे जितना भी दंड नहीं मिले, तब-तक तो यह सब यूं ही चलता रहेगा. आर्थिक अपराध का रूप बदलता रहेगा. दलालों के दुस्साहस में इजाफा होता रहेगा. अभी तक मंत्रियों से पहचान की बदौलत काम करवा लेने वाले लोग अब मंत्रियों को विभाग तक आवंटित कराने की औकात में आ गए हैं. पता नहीं आगे और क्या-क्या हो सकता है. तो पूरे कुंए में ही भांग पड़ी है. साथ ही लोग अब इस ‘नशे’ के अभ्यस्त भी हो गए हैं. जो सिस्टम के अंदर है वह मज़ा मार रहा है जो बाहर है वो भी सिस्टम की खिलाफत को भी अपना पेशा बनाए हुए है. किसी फिल्म के कलाकार की तरह जहां नायक और खलनायक सबको मेहनताना मिलना ही है. दिक्कत तो तब है जब देश को चूस कर अपना साम्राज्य खड़ा करने वाले लोग खुद को पाक-साफ़ करार देकर दूसरों को भ्रष्ट बताना चाहते हैं. गोया इस हमाम में वो अपना ‘काला गाउन’ पहन कर ही गए हों.\nटेप लीक होने से ऐन पहले रतन टाटा ने बिना संदर्भ के यह ‘रहस्योद्घाटन’ किया था कि वह एक मंत्री को पन्द्रह करोड़ रिश्वत नहीं देने के कारण अपना एयरलाइन शुरू नहीं कर पाए. एक देवदूत की तरह उन्होंने झट से ये भी प्रवचन दे डाला कि अगर वो घूस दे देते तो रात को सो नहीं पाते. उस भाषण के बाद टाटा की ठकुरसुहाती करने में बढ़-चढ़ कर लोगों ने अपना योगदान दिया. अपना सारा गाम्भीर्य और गरिमा ताक पर रख कर एक सरस्वती पुत्र कहे जाने वाले स्तंभकार ने तो शीर्षक ही दिया कि ‘टाटा की ईमानदारी के आगे सारा देश नतमस्तक.’ लेकिन जल्द ही लोगों को पता चल गया कि खुद को पाक-साफ़ बताने का कारण यह टेप ही था, जिसके लीक होने की जानकारी शायद उनको मिल गयी थी. अन्यथा इस तरह का संयोग बिल्कुल नहीं हो सकता कि आप बयान दें और एक सप्ताह के बाद रंगीनमिजाजी के साथ किया गया आपका सौदा जगजाहिर हो जाए. जिसने भी टाटा और राडिया की बातचीत पढ़ी या सुनी हो, वह बेहतर समझ सकता है कि केवल एक राजा को मंत्री बनाने में कितना बड़ा स्वार्थ था टाटा समूह का. हर तरह के सलाह या एजेंसियों की चेतावनी को दरकिनार कर राजा ने टाटा नमक का क़र्ज़ अदा किया. उसकी कम्पनी को2जी स्पेक्ट्रम 1658 करोड़ में आवंटित हुआ और अगले ही दिन इस सौदे का 27 प्रतिशत हिस्सा जापान की डोकोमो कम्पनी को 12,924 करोड़ की कीमत पर बेच दिया गया. ध्यान देने वाली बात यह है कि इस सौदे में केवल पैंतालीस मिनट का समय लगा. भाग लेने की इच्छुक कंपनियों को इतने ही समय में 1658 करोड़ का ड्राफ्ट एवं करीब दर्ज़न भर विभागों से अनापत्ति प्रमाण पत्र प्रस्तुत करना था.\nज़ाहिर है जिन कंपनियों को सब कुछ मालूम होता वही इस बोली में हिस्सा ले सकते थे. तो केवल इस उदाहरण से समझा जा सकता है कि देश के खजाने को हज़ारों करोड़ की चपत लगाने वाले इस साज़िश के लिए कितनी तैयारी की गयी होगी. और इस सौदे से सबसे बड़ा फायदा उठाने वाला व्यक्ति यदि ईमानदारी का ढिंढोरा पिटे तो इस दुस्साहस को क्या कहें, लेकिन शिकायत इन किसी से नहीं है. किसी भी आम नागरिक को आज यह अच्छी तरह मालूम है कि परदे के पीछे खेले जाने वाले खेल के बिना कोई इस तरह अरबों-खरबों का मालिक हो ही नहीं सकता. आज तो उद्योग लगाना काफी कुछ आसान कर दिया गया है, लेकिन आप तब की सोचिये जब एक छोटी फैक्ट्री लगाने के लिए भी विभिन्न विभागों से कुल 72 अनापत्ति पत्र लेना होता था. तो जिस देश में मृत्यु प्रमाण पत्र लेने के लिए भी रिश्वत देनी पड़ती हो वहां कोई इस तरह पूरे ईमानदारी के साथ अपना व्यवसाय चला सकता है?\nखैर, चूंकि यह दौर प्रतिमाओं के भंजन का है तो सवाल केवल सबसे ईमानदार माने जाने वाले, देश के मुखिया का है. अगर प्रधानमंत्री के खिलाफ कोई सबूत अभी तक नहीं मिलने के कारण आप उनको ईमानदार मान भी लें, तो क्या इतिहास उन्हें इसलिए माफ कर देगा कि जब देश को बुरी तरह लूटा-खसोटा जा रहा था, बात चाहे कोमनवेल्थ घोटाले की हो, महंगाई घोटाले या फिर इस स्पेक्ट्रम घोटाले या दलाली की, कुर्सी से चिपक कर रहने मात्र के लोभ से देश को गर्त में जाते देख कर भी चुप रहने वाले मुखिया को आप ईमानदार कह सकते हैं? क्या कुर्सी लिप्सा का इससे बड़ा भ्रष्टाचार और कोई हो सकता है? प्रधानमंत्री जी, हालिया घटनाक्रम पर मुझे शाहजहां की याद आ रही है जो शासक होते हुए भी कहता था, ‘शेर भर शराब हो, पाव भर कबाब हो, नूरे जहां की सल्तनत खूब हो खराब हो.’ आप भी भले ही एक नयी नूर-ए-जहां को अपना सब कुछ सौंप कर कुर्सी पर आनंद मना रहे हों, लेकिन जब वक्त आपसे भी गिन-गिन कर आपके आपराधिक तटस्थता का हिसाब मांगेगा, जब इतिहास का औरंगजेब आपको भी सवालों के काल कोठरी में कैद करेगा तब शाहजहां की तरह झरोखे से देख लेने को कोई ताजमहल भी आपसे पास नहीं रहेगा. दिनकर ने तो पहले ही घोषणा कर रखी है ‘जो तटस्थ है समय लिखेगा उनका भी अपराध.'\nलेखक पंकज कुमार झा रायपुर से प्रकाशित 'दीप कमल' के संपादक हैं.\n(भड़ास4मीडिया से साभार)\nप्रस्तुतकर्ता kewal krishna पर 1:28 pm2टिप्‍पणियां:\nरायपुर में कांग्रेस ने तिरंगे के साथ मनाया सोनिया का जन्म दिन\nप्रस्तुतकर्ता kewal krishna पर 9:01 am2टिप्‍पणियां:\nप्रस्तुतकर्ता kewal krishna पर 5:27 am 1 टिप्पणी:\nमजार का दिल धड़कते देखा?\n२२ अगस्त की शाम सहारा समय (मध्यप्रदेश-छत्तीसगढ़) ने एक खास खबर चलाई। खबर के मुताबिक उज्जैन की एक मजार का दिल धड़क रहा था। इसके विजुवल शा...\nमेरे घर की देहरी लांघ रहे थे तो मैंने अभिवादन किया। वे मुझसे ही मिलने आ रहे थे, लेकिन ताज्जुब उनका ध्यान मेरी ओर बिलकुल नहीं था। मेरे अभिवाद...\nरूई का भालू (कविता)\nमेरी बेटी बहादुर बेटी सुनो, समझाता हूं तुम्हें इस दुनिया के बारे में इसलिए नहीं कि मैंने इसे समझ लिया ठीक-ठीक कि खुद की समझदारी की ग...


Hero की सबसे सस्ती एडवेंचर बाइक भारत में लॉन्च, मिलेगा ब्लूटूथ सपोर्ट और चार्जिंग पोर्ट - Hero xpulse 200 and xpulse 200t launched in india price features tuto - AajTak\nहीरो मोटोकॉर्प ने भारत में अपनी सबसे सस्ती एडवेंचर बाइक XPulse को लॉन्च कर दिया है. यहां जानें कीमत और तमाम खूबियां.\nनई दिल्ली, 01 मई 2019, अपडेटेड 15:11 IST\nHero मोटोकॉर्प ने मोस्ट अवेटेड XPulse को भारत में लॉन्च कर दिया है. इस बाइक को सबसे पहले 2017 EICMA शो और 2018 ऑटो एक्सपो के दौरान शोकेस किया गया था. XPulse अब भारत की सबसे किफायती एडवेंचर बाइक बन गई है. XPulse 200 FI की कीमत 1.05 लाख रुपये, XPulse Carb की कीमत 97,00 रुपये और 200T के लिए 94,00 रुपये रखी गई है. सारी कीमतें एक्स-शोरूम, दिल्ली कीमतें हैं. XPulse के दोनों वेरिएंट्स में यूनिक फीचर्स है और अलग-अलग ग्राहकों को ध्यान में रखकर दिए गए हैं.\nHero XPulse 200 का कोई सीधा मुकाबला नहीं है. ये 200 cc बाइक फिलहाल भारत की सबसे किफायती ADV बाइक बन गई है, जो कि अगले ऑप्शन- रॉयल एनफील्ड Himalayan की तुलना में लगभग 60,000 रुपये तक सस्ती है.\nHero XPulse 200 बाइक का ऑफ-रोड वेरिएंट है और इसमें स्पोक्ड रिम्स, हाई माउंटेड एग्जॉस्ट, हाई माउंटेड फ्रंट-मडगार्ड, इंजन बैश प्लेट और नकल गार्ड (फॉर फिंगर्स) जैसे फीचर्स स्टैंडर्ड तौर पर दिया गया है. दूसरी तरफ Hero XPulse 200T की बात करें तो इसमें अलॉय व्हील्स, स्टैंडर्ड एग्जॉस्ट और टॉल विंडस्क्रीन दी गई है. मैकेनिकल तौर पर दोनों ही बाइक्स एक सी है.\nखास फीचर्स की बात करें तो दोनों में ब्लूटूथ के साथ फुल-डिजिटल मोनोक्रोम इंस्ट्रूमेंट क्लस्टर मौजूद है. ये इंस्ट्रूमेंट क्लस्टर स्मार्टफोन से कनेक्ट हो सकता है और कई नोटिफिकेशन्स जैसे कॉलर नेम, नैविगेशन डायरेक्शन और मैसेज अलर्ट्स ऑन स्क्रीन दिखा सकता है. ये फर्स्ट-इन-सेगमेंट फीचर है और दोनों बाइक्स में स्टैंडर्ड तौर पर दिया जाएगा. साथ ही कंपनी इसमें चार्जिंग पोर्ट भी दे रही है.\nHero XPulse और XPulse 200T, हीरो Xtreme 200R पर बेस्ड हैं और इननें सेम इंजन और चेसिस दिया गया है. दोनों बाइक्स में 200cc, सिंगल-सिलिंडर, एयर-कूल्ड इंजन दिया गया है, जो कि Xtreme 200R में भी दिया गया था. हालांकि हीरो मोटोकॉर्प फ्यूल इंजेक्शन सिस्टम को ऐड किया है और ये इंजन अब 18.4 PS का पावर और 17.1 Nm का पिक टॉर्क जनरेट करता है.\nहीरो ने XPulse का कार्बोरेटर वर्जन भी पेश किया है. XPulse 200T में इंजन कार्बोरेटर ही रहेगा, लेकिन ये सेम पावर और टॉर्क जनरेट करेगा. दोनों ही बाइक्स में 5-स्पीड ट्रांसमिशन दिया गया है. Hero XPulse 200 और XPulse 200T दोनों में ही फुल-LED हेडलैम्प सेट-अप और LED टेल लैम्प दिया गया है. साथ ही दोनों बाइक्स में दोनों व्हील्स में स्टैंडर्ड डिस्क ब्रेक्स और स्टैंडर्ड तौर पर सिंगल-चैनल ABS दिया गया है.


बाबुल सुप्रियो पर हमला करने वाले छात्र के बदले सुर, कहा-नहीं की कोई गलती\nHomeबंगालबाबुल सुप्रियो पर हमला करने वाले छात्र के बदले सुर, कहा-नहीं की कोई गलती\nDIGITAL DESK 9/23/2019 08:56:00 PM\nमहानगर के जादवपुर विश्वविद्यालय में केंद्रीय मंत्री बाबुल सुप्रियो पर हमला करने वाले आरोपित छात्र देवांजन बल्लभ ने सोमवार को अपने बयान में कहा कि उसने जो कुछ भी किया, वह गलती नहीं थी और ना ही उसका कोई अफसोस है. इसके अलावा देवांजन ने दावा किया है कि बाबुल सुप्रियो से माफी मांगने का उनकी मां का जो वीडियो सामने आया है, वह भी उनकी मां को डरा-धमकाकर बनवाया गया है.\nदरअसल, गत गुरुवार को विवि परिसर में अखिल भारतीय विद्यार्थी परिषद की ओर से आयोजित एक कार्यक्रम में शामिल होने पहुंचे बाबुल सुप्रियो पर छात्रों के एक समूह ने हमला कर दिया था. इसका एक वीडियो व तस्वीर सामने आई है जिसमें देवांजन, सुप्रियो का बाल पकड़ कर खींच रहे हैं. इस बारे में जब सोमवार को उनसे पूछा गया तो देवांजन ने साफ कहा कि उन्होंने आत्मरक्षा में ही सांसद बाबुल सुप्रियो के बाल पकड़ लिए थे. इस घटना के बाद उनकी कैंसर पीड़ित मां ने बाबुल से माफी मांगी थी, जिस पर प्रतिक्रिया देते हुए केंद्रीय मंत्री ने आश्वस्त किया था कि वह देवांजन के खिलाफ कोई कार्रवाई नहीं करेंगे. इस बारे में जब उनसे पूछा गया तो उन्होंने कहा कि उनकी मां को भाजपा कार्यकर्ताओं ने डरा व धमकाकर जबरदस्ती वीडियो बनवाया था.\nवहीं घटना के एक दिन बाद देवांजन के फेसबुक पर एक पोस्ट आया था, जिसमें लिखा था कि बाबुल पर हमले की वजह शर्मिंदगी महसूस हो रही है. इस बारे में जब देवांजन से पूछा गया तो उन्होंने कहा कि वह पोस्ट उन्होंने नहीं किया था बल्कि किसी ने फर्जी अकाउंट से पोस्ट किया था. बाबुल के बाल पकड़ने वाली जो तस्वीर वायरल हुई है, उस बारे में भी देवांजन ने सोमवार को दावा किया कि वास्तविक तस्वीर से छेड़छाड़ की गई है.


>क्या आपका घर भी है राहु-शनि का घर ????? | विनायक वास्तु टाइम्स\nHome JYOTISH >क्या आपका घर भी है राहु-शनि का घर ?????\n>क्या आपका घर भी है राहु-शनि का घर ?????\n>क्या आपका घर भी है राहु-शनि का घर? शनि-राहु की नकारात्मक तरंगों का प्रभाव\nयदि किसी घर में छोटी-बड़ी बातों पर विवाद उठ खड़ा होता है, बच्चे बड़ों का अपमान करते हों, मन में भारीपन-सा रहे, छोटी-बड़ी बातें भी बड़े-बड़े विवादों का रूप ले लेती हों, बच्चों व बड़ों का ‘परफार्मेंस’ उनकी क्षमतानुसार न हो पाए तो ऐसे घरों में अकसर शनि व राहु की नकारात्मक तरंगों का प्रभाव होता है।\nक्या करें —–\n.. घर के माहौल को शांतिमय रखें।\n.. घर में हमेशा खुशबू (चंदन-कपूर) का प्रयोग करें।\n.. घर के अंदर व बाहर तुलसी तथा मौसमी फूलों के पेड़ लगाएँ।\n1.. मछलियों की सेवा करें।\nPrevious article>राहु बनाता है चतुर राजनेता—-\nNext article>शुक्र बनाता है कलाकार–